title: 2010/447/CFSP: Deċiżjoni tal-Kunsill 2010/447/PESK tal- 11 ta’ Awwissu 2010 li testendi l-mandat tar-Rappreżentant Speċjali tal-Unjoni Ewropea għall-proċess ta’ paċi fil-Lvant Nofsani

text:
               12.8.2010

               MT

               Il-Ġurnal Uffiċjali tal-Unjoni Ewropea

               L 211/39

         DEĊIŻJONI TAL-KUNSILL 2010/447/PESK
   tal-11 ta’ Awwissu 2010
   li testendi l-mandat tar-Rappreżentant Speċjali tal-Unjoni Ewropea għall-proċess ta’ paċi fil-Lvant Nofsani
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-21 ta’ Lulju 2003, il-Kunsill adotta l-Azzjoni Konġunta 2003/537/PESK (1) li taħtar lis-Sur Marc OTTE bħala Rappreżentant Speċjali tal-Unjoni Ewropea (minn hawn ‘il quddiem “ir-RSUE”) għall-proċess ta’ paċi fil-Lvant Nofsani.

               (2)

               Fit-22 ta’ Frar 2010, il-Kunsill adotta d-Deċiżjoni 2010/107/PESK (2) li testendi l-mandat tar-RSUE sal-31 ta’ Awwissu 2010.

               (3)

               Il-mandat tar-RSUE għandu jiġi estiż sat-28 ta’ Frar 2011 jew sakemm il-Kunsill jiddeċiedi, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (minn hawn ‘il quddiem “ir-RGħ”), li funzjonijiet adatti korrispondenti għal dawk skont id-Deċiżjoni 2010/107/PESK ġew stabbiliti fis-Servizz Ewropew għall-Azzjoni Esterna, u jtemm il-mandat.

               (4)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-Politika Estera u ta’ Sigurtà Komuni stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/107/PESK hija b’dan emendata kif ġej:

               (1)

               L-Artikolu 1 huwa sostitwit b’dan li ġej:
               “Artikolu 1
               Rappreżentant Speċjali tal-Unjoni Ewropea
               Il-mandat tas-Sur Marc OTTE bħala r-Rappreżentant Speċjali tal-Unjoni Ewropea (RSUE) għall-proċess ta’ paċi fil-Lvant Nofsani huwa b’dan estiż sat-28 ta’ Frar 2011 jew sakemm il-Kunsill jiddeċiedi, fuq proposta mir-Rappreżentant Għoli, li funzjonijiet adatti korrispondenti għal dawk skont id-Deċiżjoni attwali ġew stabbiliti fis-Servizz Ewropew għall-Azzjoni Esterna, u jtemm il-mandat.”;

               (2)

               L-Artikolu 5 huwa sostitwit b’dan li ġej:
               “Artikolu 5
               Finanzjament
               1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perjodu mill-1 ta’ Marzu 2010 sal-31 ta’ Awwissu 2010 għandu jkun ta’ EUR 730 000.
               2.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta’ Settembru 2010 sat-28 ta’ Frar 2011 għandu jkun ta’ EUR 585 000.
               3.   In-nefqa għandha tiġi amministrata skont il-proċeduri u r-regoli applikabbli għall-baġit ġenerali tal-Unjoni.
               4.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għan-nefqa kollha.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Awwissu 2010.

            Għall-Kunsill

            Il-President

         S. VANACKERE

      (1)  ĠU L 184, 23.7.2003, p. 45.

      (2)  ĠU L 46, 23.2.2010, p. 8.


title: 2007/323/KE: Deċiżjoni tal-Kunsill tat- 18 ta’ Settembru 2006 dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Paragwaj dwar ċerti aspetti tas-servizzi ta’ l-ajru

text:
               11.5.2007

               MT

               Il-Ġurnal Uffiċjali ta’ l-Unjoni Ewropea

               L 122/30

         DEĊIŻJONI TAL-KUNSILL
   tat-18 ta’ Settembru 2006
   dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Paragwaj dwar ċerti aspetti tas-servizzi ta’ l-ajru
   (2007/323/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Fil-5 ta’ Ġunju 2003, il-Kunsill iddeċieda li jawtorizza lill-Kummissjoni tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (2)

               Il-Kummissjoni nnegozjat, f'isem il-Komunità, Ftehim mar-Repubblika tal-Paragwaj dwar ċerti aspetti tas-servizzi ta’ l-ajru konformement mal-mekkaniżmi u d-direttivi fl-Anness ma’ dik id-Deċiżjoni.

               (3)

               Suġġett għall-konklużjoni tiegħu f'data aktar 'il quddiem, il-Ftehim negozjat mill-Kummissjoni għandu jiġi ffirmat u applikat provviżorjament,

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u r-Repubblika tal-Paragwaj dwar ċerti aspetti tas-servizzi ta’ l-ajru huwa b'dan approvat f'isem il-Komunità, suġġett għall-konklużjoni tal-Ftehim imsemmi.
   It-test tal-Ftehim huwa anness ma’ din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina l-persuna jew il-persuni bis-setgħa li jiffirmaw il-Ftehim.
   Artikolu 3
   Sa meta jidħol fis-seħħ, il-Ftehim għandu jiġi applikat provviżorjament mill-ewwel jum ta’ l-ewwel xahar wara d-data li fiha l-partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.
   Artikolu 4
   Il-President tal-Kunsill huwa b'dan awtorizzat jagħmel in-notifika prevista fl-Artikolu 9(2) tal-Ftehim.

      Magħmul fi Brussell, 18 ta’ Settembru 2006.

            Għall-Kunsill

            Il-President

         J. KORKEAOJA

    ---documentbreak---

               11.5.2007

               MT

               Il-Ġurnal Uffiċjali ta’ l-Unjoni Ewropea

               L 122/31

         FTEHIM
   bejn il-Komunità Ewropea u r-Repubblika tal-Paragwaj dwar ċerti aspetti tas-servizzi ta’ l-ajru
   IL-KOMUNITÀ EWROPEA
   minn naħa waħda, u
   IR-REPUBBLIKA TAL-PARAGWAJ
   min-naħa l-oħra
   (minn hawn ‘il quddiem msejħa “l-Partijiet”)
   JINNUTAW li ġew konklużi ftehim ta’ servizzi bilaterali ta’ l-ajru bejn diversi Stati Membri tal-Komunità Ewropea u r-Repubblika tal-Paragwaj li fihom dispożizzjonijiet li jmorru kontra l-liġi Komunitarja Ewropea,
   JINNUTAW li l-Komunità Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi fi ftehim ta’ servizzi bilaterali ta’ l-ajru bejn l-Istati Membri tal-Komunità Ewropea u pajjiżi terzi,
   JINNUTAW li skond il-liġi tal-Komunità Ewropea t-trasportaturi bl-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot ta’ l-ajru bejn l-Istati Membri tal-Komunità Ewropea u pajjiżi terzi,
   JIKKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu l-possibbiltà għaċ-ċittadini ta’ tali pajjiżi terzi li jakkwistaw sehem fi trasportaturi bl-ajru liċenzjati konformement mal-liġi tal-Komunità Ewropea,
   JAGĦRFU li ċerti dispożizzjonijiet tal-ftehim dwar servizzi bilaterali ta’ l-ajru bejn Stati Membri tal-Komunità Ewropea u r-Repubblika tal-Paragwaj, li huma kontra l-liġi Komunitarja Ewropea, għandhom jinġiebu konformi ma’ dawn sabiex tiġi stabbilita bażi legali tajba għas-servizzi ta’ l-ajru bejn il-Komunità Ewropea u r-Repubblika tal-Paragwaj u sabiex tiġi ppreżervata l-kontinwità ta’ tali servizzi ta’ l-ajru,
   JINNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali ta’ traffiku ta’ l-ajru bejn il-Komunità Ewropea u r-Repubblika tal-Paragwaj, li jiġi milqut il-bilanċ bejn trasportaturi bl-ajru tal-Komunità u trasportaturi bl-ajru tar-Repubblika tal-Paragwaj, jew li jiġu negozjati emendi għad-dispożizzjonijiet ta’ ftehim bilaterali eżistenti dwar servizzi ta’ l-ajru fir-rigward ta’ drittijiet tat-traffiku.
   FTIEHMU KIF ĠEJ:
   Artikolu 1
   Dispożizzjonijiet ġenerali
   1.   Għall-finijiet ta’ dan il-Ftehim “Stati Membri” għandha tfisser l-Istati Membri tal-Komunità Ewropea, “l-Istati Membri tal-LACAC” għandha tfisser l-Istati Membri tal-Kummissjoni ta’ l-Avjazzjoni Ċivili ta’ l-Amerika Latina.
   2.   Ir-referenzi f’kull ftehim elenkat fl-Anness I għal ċittadini ta’ l-Istat Membru li jkun Parti għall-ftehim konċernat għandhom jinftiehmu bħala referenzi għaċ-ċittadini ta’ l-Istati Membri tal-Komunità Ewropea.
   3.   Ir-referenzi f’kull ftehim elenkat fl-Anness I għal trasportaturi bl-ajru jew linji ta’ l-ajru ta’ l-Istat Membru li jkun Parti għall-ftehim konċernat għandhom jinftiehmu bħala referenzi għat-trasportaturi bl-ajru jew linji ta’ l-ajru nominati minn dak l-Istat Membru.
   Artikolu 2
   Nomina, Awtorizzazzjoni u Revoka
   1.   Id-dispożizzjonijiet fil-paragrafi 2 u 3 għandhom jieħdu post id-dispożizzjonijiet korrispondenti fl-Artikoli elenkati fl-Anness II (a) u (b) rispettivament, relattivament għan-nomina ta’ trasportatur bl-ajru mill-Istat Membru kkonċernat, għall-awtorizzazzjonijiet u permessi tiegħu mogħtija mir-Repubblika tal-Paragwaj, u relattivament għar-rifjut, revoka, sospensjoni jew limitazzjoni ta’ l-awtorizzazzjonijiet jew permessi tat-trasportatur bl-ajru, rispettivament.
   Id-dispożizzjonijiet fil-paragrafi 4 u 5 għandhom jieħdu post id-dispożizzjonijiet korrispondenti fl-Artikoli elenkati fl-Anness II (a) u (b) rispettivament, relattivament għan-nomina ta’ trasportatur bl-ajru mir-Repubblika tal-Paragwaj, għall-awtorizzazzjonijiet u permessi tiegħu mogħtija mill-Istat Membru, u relattivament għar-rifjut, revoka, sospensjoni jew limitazzjoni ta’ l-awtorizzazzjonijiet jew permessi tat-trasportatur bl-ajru, rispettivament.
   2.   Malli tirċievi nomina mingħand Stat Membru, ir-Repubblika tal-Paragwaj għandha tagħti l-awtorizzazzjonijiet u l-permessi adegwati bl-anqas dewmien proċedurali, sakemm:

               (i)

               it-trasportatur bl-ajru jkun stabbilit, skond it-Trattat li jistabbilixxi l-Komunità Ewropea, fit-territorju ta’ l-Istat Membru nominanti u jkollu Liċenzja Operattiva valida skond il-liġi tal-Komunità Ewropea; u

               (ii)

               ikun eżerċitat u miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat tiegħu ta’ Operatur ta’ l-Ajru u l-awtorità aeronawtika relevanti tkun identifikata biċ-ċar fin-nomina; u

               (iii)

               it-trasportatur bl-ajru jkun il-proprjetà ta’, direttament jew permezz ta’ maġġoranza azzjonarja, u jkun effettivament kontrollat mill-Istati Membri u/jew miċ-ċittadini ta’ l-Istati Membri, jew minn Stati oħra elenkati fl-Anness III u/jew miċ-ċittadini ta’ tali Stati oħra.

         3.   Ir-Repubblika tal-Paragwaj tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ trasportatur bl-ajru nominat minn Stat Membru fejn:

               (i)

               it-trasportatur bl-ajru ma jkunx stabbilit, taħt it-Trattat li jistabbilixxi l-Komunità Ewropea, fit-territorju ta’ l-Istat Membru nominanti jew ma jkollux Liċenzja Operattiva valida skond il-liġi tal-Komunità Ewropea; jew

               (ii)

               ma jkunx eżerċitat jew miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat tiegħu ta’ Operatur ta’ l-Ajru, jew l-awtorità aeronawtika relevanti ma tkunx identifikata biċ-ċar fin-nomina; jew

               (iii)

               it-trasportatur bl-ajru ma jkunx il-proprjetà ta’ u ma jkunx effettivament kontrollat direttament jew permezz ta’ maġġoranza azzjonarja mill-Istati Membri u/jew minn ċittadini ta’ Stati Membri, jew minn Stati oħra elenkati fl-Anness III u/jew miċ-ċittadini ta’ tali Stati oħra; jew

               (iv)

               it-trasportatur bl-ajru jkun diġà awtorizzat li jopera taħt ftehim bilaterali bejn ir-Repubblika tal-Paragwaj u Stat Membru ieħor u r-Repubblika tal-Paragwaj turi li, bl-eżerċizzju tad-drittijiet fuq it-traffiku taħt dan il-Ftehim fuq rotta li tinkludi punt f’dak l-Istat Membru l-ieħor, dan jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor; jew

               (v)

               it-trasportatur bl-ajru jkollu Ċertifikat ta’ Operatur ta’ l-Ajru maħruġ minn Stat Membru u ma jkun jeżisti ebda ftehim bilaterali dwar is-servizzi ta’ l-ajru bejn ir-Repubblika tal-Paragwaj u dak l-Istat Membru, u lit-trasportatur bl-ajru nominat mir-Repubblika tal-Paragwaj jkunu ġew miċhuda d-drittijiet tat-traffiku lejn dak l-Istat Membru.

         Bl-eżerċizzju tad-dritt tagħha taħt dan il-paragrafu, ir-Repubblika tal-Paragawaj ma għandhiex tiddiskrimina bejn trasportaturi bl-ajru Komunitarji abbażi tan-nazzjonalità.
   4.   Malli jirċievi nomina mingħand ir-Repubblika tal-Paragwaj, Stat Membru għandu jagħti l-awtorizzazzjonijiet u l-permessi adegwati bl-anqas dewmien proċedurali, sakemm:

               (i)

               it-trasportatur bl-ajru jkun stabbilit fir-Repubblika tal-Paragwaj; u

               (ii)

               ir-Repubblika tal-Paragwaj ikollha u żżomm kontroll regolatorju effettiv tat-trasportatur bl-ajru u tkun responsabbli mill-ħruġ taċ-Ċertifikat tiegħu ta’ Operatur ta’ l-Ajru; u

               (iii)

               it-trasportatur bl-ajru jkun il-proprjetà ta’ u jkun effettivament kontrollat direttament jew permezz ta’ maġġoranza azzjonarja mill-Istati Membri tal-LACAC u/jew minn ċittadini ta’ Stati Membri tal-LACAC.

         5.   Stat Membru jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ trasportatur bl-ajru mir-Repubblika tal-Paragwaj fejn:

               (i)

               it-trasportatur bl-ajru ma jkunx stabbilit fir-Repubblika tal-Paragwaj; jew

               (ii)

               il-kontroll regolatorju effettiv tat-trasportatur bl-ajru ma jkunx eżerċitat jew miżmum mir-Repubblika tal-Paragwaj jew ir-Repubblika tal-Paragwaj ma tkunx responsabbli mill-ħruġ taċ-Ċertifikat tiegħu ta’ Operaturi ta’ l-Ajru; jew

               (iii)

               it-trasportatur bl-ajru ma jkunx il-proprjetà ta’ u ma jkunx effettivament kontrollat direttament jew permezz ta’ maġġoranza azzjonarja mill-Istati Membri tal-LACAC u/jew minn ċittadini ta’ Stati Membri tal-LACAC; jew

               (iv)

               it-trasportatur bl-ajru jkun diġà awtorizzat li jopera taħt ftehim bilaterali bejn l-Istat Membru u Stat Membru ieħor tal-LACAC, u l-Istat Membru juri li, bl-eżerċizzju tad-drittijiet fuq it-traffiku taħt dan il-Ftehim fuq rotta li tinkludi punt f’dak l-Istat Membru ieħor tal-LACAC, dan jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor.

         Artikolu 3
   Sigurtà
   1.   Id-dispożizzjonijiet fil-paragrafu 2 għandhom jikkomplementaw l-Artikoli elenkati fl-Anness II(ċ).
   2.   Fejn Stat Membru jkun innomina trasportatur bl-ajru li l-kontroll regolatorju tiegħu ikun eżerċitat u miżmum minn Stat Membru ieħor, id-drittijiet tar-Repubblika tal-Paragwaj taħt id-dispożizzjonijiet ta’ sigurtà tal-ftehim bejn l-Istat Membru li nnomina t-trasportatur bl-ajru u r-Repubblika tal-Paragwaj għandhom japplikaw b’mod ugwali fir-rigward ta’ l-adozzjoni, l-eżerċizzju jew iż-żamma ta’ l-istandards ta’ sigurtà minn dak l-Istat Membru ieħor u fir-rispett ta’ l-awtorizzazzjoni ta’ l-operazzjoni ta’ dak it-trasportatur bl-ajru.
   Artikolu 4
   It-tassazzjoni tal-karburant ta’ l-avjazzjoni
   1.   Id-dispożizzjonijiet fil-paragrafi 2 u 3 jikkomplementaw id-dispożizzjonijiet korrispondenti fl-Artikoli elenkati fl-Anness II(d).
   2.   Minkejja kull dispożizzjoni oħra kontra dan, xejn f’kull wieħed mill-ftehim elenkati fl-Anness II(d) m’għandu jżomm l-Istati Membri milli jimponu taxxi, imposti, dazji, drittijiet jew ħlasijiet fuq karburant li jiġi fornut fit-territorju tagħhom għall-użu f’vettura ta’ l-ajru ta’ trasportatur bl-ajru nominat tar-Repubblika tal-Paragwaj li jopera bejn punt fit-territorju ta’ Stat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.
   3.   Minkejja kull dispożizzjoni oħra għall-kuntrarju, xejn f’kull wieħed mill-ftehim elenkati fl-Anness II(d) m’għandu jżomm Stat Membru milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq karburant li jiġi fornut fit-territorju tiegħu għall-użu f’vettura ta’ l-ajru ta’ trasportatur bl-ajru nominat ta’ Stat Membru li jopera bejn punt fit-territorju tar-Repubblika tal-Paragwaj u punt ieħor fit-territorju tar-Repubblika tal-Paragwaj jew fit-territorju ta’ Stat Membru ieħor tal-LACAC.
   Artikolu 5
   Tariffi għat-trasport
   1.   Id-dispożizzjonijiet fil-paragrafi 2 u 3 għandhom jikkomplementaw l-Artikoli elenkati fl-Anness II(e).
   2.   It-tariffi li jiġu imposti mit-trasportatur jew trasportaturi bl-ajru nominati mir-Repubblika tal-Paragwaj taħt xi ftehim elenkat fl-Anness I li jkun jinkludi dispożizzjoni elenkata fl-Anness II(e) għal trasport li jseħħ kollu kemm hu fi ħdan il-Komunità Ewropea għandhom ikunu suġġetti għal-liġi tal-Komunità Ewropea. Il-liġi tal-Komunità Ewropea għandha tiġi applikata fuq bażi mhux diskriminatorja.
   3.   It-tariffi li jiġu imposti mit-trasportatur jew trasportaturi bl-ajru nominati minn Stat Membru taħt xi ftehim elenkat fl-Anness I li jkun jinkludi dispożizzjoni elenkata fl-Anness II(e) għal trasport bejn ir-Repubblika tal-Paragwaj u xi Stat Membru ieħor tal-LACAC għandhom ikunu suġġetti għal-liġi Paragwajana fir-rigward tal-price leadership. Il-liġi Paragwajana għandha tiġi applikata fuq bażi mhux diskriminatorja.
   Artikolu 6
   Kompatibbiltà mar-regoli tal-kompetizzjoni
   1.   Minkejja kull dispożizzjoni oħra għall-kuntrarju, xejn f’kull wieħed mill-ftehim elenkati fl-Anness I ma għandu:

               (i)

               jiffavorixxi l-adozzjoni ta’ ftehim bejn intrapriżi, deċiżjonijiet minn assoċjazzjonijiet ta’ impriżi jew prattiċi miftiehma li jipprevjenu, jgħawġu jew jirrestrinġu l-kompetizzjoni,

               (ii)

               isaħħaħ l-effetti ta’ kwalunkwe ftehim, deċiżjoni jew prattika miftiehma bħal dawn; jew

               (iii)

               jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.

         2.   Id-dispożizzjonijiet kontenuti fil-ftehim elenkati fl-Anness I li jkunu inkompatibbli mal-paragrafu 1 ma għandhomx jiġu applikati.
   Artikolu 7
   Annessi ma’ dan il-ftehim
   L-Annessi ma’ dan il-Ftehim għandhom jifformaw parti integranti minnu.
   Artikolu 8
   Reviżjonijiet jew emendi
   Il-Partijiet jistgħu, f’kull waqt, jirrivedu jew jemendaw dan il-Ftehim b’kunsens reċiproku.
   Artikolu 9
   Dħul fis-seħħ u applikazzjoni provviżorja
   1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom li jkunu meħtieġa għad-dħul fis-seħħ tiegħu ikunu tlestew.
   2.   Minkejja l-paragrafu 1, il-Partijiet jaqblu li japplikaw dan il-Ftehim b’mod provviżorju mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.
   3.   Dawk il-ftehim u arranġamenti oħra bejn Stati Membri u r-Repubblika tal-Paragwaj li, fid-data tal-firma ta’ dan il-Ftehim, ma jkunux għadhom daħlu fis-seħħ u li ma jkunux qegħdin jiġu applikati provviżorjament huma elenkati fl-Anness I(b). Dan il-Ftehim japplika għal kull tali ftehim u arranġament mad-dħul fis-seħħ jew applikazzjoni provviżorja tiegħu.
   Artikolu 10
   Terminazzjoni
   1.   Fejn jiġi tterminat xi wieħed mill-ftehim elenkati fl-Anness I, id-dispożizzjonijiet kollha ta’ dan il-Ftehim relattivi għall-ftehim konċernat elenkat f’dak l-Anness għandhom jintemmu fl-istess waqt.
   2.   Fil-każ li l-ftehim kollha elenkati fl-Anness I jiġu tterminati, dan il-Ftehim jiġi tterminat fl-istess waqt.

      B’XIEHDA TA’ DAN, il-firmatarji, debitament awtorizzati, iffirmaw dan il-Ftehim.
      Magħmul fi Brussell, duplikatament, fit-tnejn u għoxrin jum ta’ Frar tas-sena elfejn u sebgħa, fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Taljana, Ungeriża u Żvediża. F’każ ta’ diverġenza, it-test bl-Ispanjol għandu jipprevalixxi fuq it-testi bil-lingwi l-oħra.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Парагвай
         Por la República del Paraguay
         Za Paraguayskou republiku
         For Republikken Paraguay
         Für die Republik Paraguay
         Paraguay Vabariigi nimel
         Για τη Δημοκρατία της Παραγoυάης
         For the Republic of Paraguay
         Pour la République du Paraguay
         Per la Repubblica del Paraguay
         Paragvajas Republikas vārdā
         Paragvajaus Respublikos vardu
         A Paraguayi Köztársaság részéről
         Għar-Repubblika tal-Paragwaj
         Voor de Republiek Paraguay
         W imieniu Republiki Paragwaju
         Pela República do Paraguai
         Pentru Republica Paraguay
         Za Paraguajskú republiku
         Za Republiko Paragvaj
         Paraguayn tasavallan puolesta
         För Republiken Paraguay

   ANNESS I
   Lista ta’ ftehim imsemmija fl-Artikolu 1 ta’ dan il-Ftehim

               (a)

               Ftehim dwar servizzi ta’ l-ajru bejn ir-Repubblika tal-Paragwaj u Stati Membri tal-Komunità Ewropea li, fid-data tal-firma ta’ dan il-Ftehim, kienu ġew konklużi, iffirmati u/jew qegħdin jiġu applikati provviżorjament

                           —

                           Il-Ftehim dwar it-Trasport bl-Ajru bejn ir-Repubblika tal-Paragwaj u r-Repubblika Federali tal-Ġermanja, iffirmat f’Bonn nhar is-26 ta’ Novembru 1974, minn hawn ‘il quddiem imsejjaħ “il-Ftehim Paragwaj – Ġermanja” fl-Anness II;

                           —

                           Il-Ftehim bejn ir-Repubblika tal-Paragwaj u r-Renju tal-Belġju dwar it-trasport bl-ajru skedat, iffirmat f’Asuncion nhar l-1 ta’ Settembru 1972, kif modifikat permezz tan-Nota Miftiehma iffirmata fi Brussel fit-3 ta’ Settembru 1982, minn hawn ‘il quddiem imsejjaħ “il-Ftehim Paragwaj-Belġju” fl-Anness II;

                           —

                           Il-Ftehim bejn il-Gvern tar-Repubblika tal-Paragwaj u l-Gvern ta’ Spanja dwar it-trasport bl-ajru, iffirmat f’Madrid nhar it-12 ta’ Mejju 1976, kif supplimentat permezz tan-Nota Miftiehma iffirmata f’Asuncion nhar it-2 ta’ Novembru 1978, permezz tan-Nota Miftiehma iffirmata f’Asuncion nhar l-1 ta’ Settembru 1985, permezz tan-Nota Miftiehma iffirmata f’Madrid nhar is-6 ta’ Ottubru 1992, minn hawn ‘il quddiem imsejjaħ “il-Ftehim Paragwaj-Spanja” fl-Anness II;

                           —

                           Il-Ftehim bejn ir-Repubblika tal-Paragwaj u r-Renju ta’ l-Olanda dwar it-trasport bl-ajru skedat, iffirmat fl-Aja nhar is-7 ta’ Frar 1974, minn hawn ‘il quddiem imsejjaħ “il-Ftehim Paragwaj-Olanda” fl-Anness II.

               (b)

               Ftehim dwar servizzi ta’ l-ajru u arranġamenti oħra inizjalati jew iffirmati bejn ir-Repubblika tal-Paragwaj u Stati Membri tal-Komunità Ewropea li, fid-data ta’ l-iffirmar ta’ dan il-Ftehim, kienu għadhom ma daħlux fis-seħħ u mhumiex qegħdin jiġu applikati provviżorjament.

                           —

                           L-abbozz ta’ Ftehim bejn il-Gvern tar-Repubblika tal-Paragwaj u l-Gvern tar-Repubblika Taljana dwar is-servizzi ta’ l-ajru bejn it-territorji rispettivi tagħhom, inizjalat f’Ruma fit-18 ta’ Lulju 1985 bħala Anness man-Nota Miftiehma dwar il-Konsultazzjonijiet, minn hawn ‘il quddiem imsejjaħ “l-Abbozz ta’ Ftehim Paragwaj – Italja” fl-Anness II;

                           —

                           L-abbozz ta’ Ftehim bejn il-Gvern tar-Repubblika tal-Paragwaj u l-Gvern tar-Renju Unit tal-Gran Brittanja u ta’ l-Irlanda ta’ Fuq dwar servizzi ta’ l-ajru, inizjalat f’Asuncion nhar it-28 ta’ Awwissu 1998 bħala Anness B mal-Protokoll Miftiehem bejn l-awtoritajiet aeronawtiċi tar-Repubblika tal-Paragwaj u tar-Renju Unit, minn hawn ‘il quddiem imsejjaħ “l-Abbozz ta’ Ftehim Paragwaj – Renju Unit” fl-Anness II.

         ANNESS II
   Lista ta’ Artikoli fil-ftehim elenkati fl-Anness I u msemmija fl-Artikoli 2 sa 5 ta’ dan il-ftehim

               (a)

               Nomina:

                           —

                           l-Artikolu 3 tal-Ftehim Paragwaj – Ġermanja;

                           —

                           l-Artikolu 3 tal-Ftehim Paragwaj – Belġju;

                           —

                           l-Artikolu 3 tal-Ftehim Paragwaj – Spanja;

                           —

                           l-Artikolu 4 ta’ l-Abbozz ta’ Ftehim Paragwaj – Italja;

                           —

                           l-Artikolu 3 tal-Ftehim Paragwaj – Olanda;

                           —

                           l-Artikolu 4 ta’ l-Abbozz ta’ Ftehim Paragwaj – Renju Unit

               (b)

               Rifjut, Revoka, Sospensjoni jew Limitazzjoni ta’ Awtorizzazzjonijiet jew il-Permessi:

                           —

                           l-Artikolu 4 tal-Ftehim Paragwaj – Ġermanja;

                           —

                           l-Artikolu 4 tal-Ftehim Paragwaj – Belġju;

                           —

                           l-Artikolu 4 tal-Ftehim Paragwaj – Spanja;

                           —

                           l-Artikolu 5 ta’ l-Abbozz ta’ Ftehim Paragwaj – Italja;

                           —

                           l-Artikolu 4 tal-Ftehim Paragwaj – Olanda;

                           —

                           l-Artikolu 5 ta’ l-Abbozz ta’ Ftehim Paragwaj – Renju Unit

               (ċ)

               Kontroll regolatorju:

                           —

                           l-Artikolu 10 ta’ l-Abbozz ta’ Ftehim Paragwaj – Italja;

                           —

                           l-Artikolu 14 ta’ l-Abbozz ta’ Ftehim Paragwaj – Renju Unit;

               (d)

               It-Tassazzjoni tal-Karburant ta’ l-Avjazzjoni:

                           —

                           l-Artikolu 6 tal-Ftehim Paragwaj – Ġermanja;

                           —

                           l-Artikolu 5 tal-Ftehim Paragwaj – Belġju;

                           —

                           l-Artikolu 5 tal-Ftehim Paragwaj – Spanja;

                           —

                           l-Artikolu 6 ta’ l-Abbozz ta’ Ftehim Paragwaj – Italja;

                           —

                           l-Artikolu 5 tal-Ftehim Paragwaj – Olanda;

                           —

                           l-Artikolu 8 ta’ l-Abbozz ta’ Ftehim Paragwaj – Renju Unit.

               (e)

               Tariffi għat-Trasport fi ħdan il-Komunità Ewropea:

                           —

                           l-Artikolu 9 tal-Ftehim Paragwaj – Ġermanja;

                           —

                           l-Artikolu 9 tal-Ftehim Paragwaj – Belġju;

                           —

                           l-Artikolu 6 tal-Ftehim Paragwaj – Spanja;

                           —

                           l-Artikolu 8 ta’ l-Abbozz ta’ Ftehim Paragwaj – Italja;

                           —

                           l-Artikolu 9 tal-Ftehim Paragwaj – Olanda;

                           —

                           l-Artikolu 7 ta’ l-Abbozz ta’ Ftehim Paragwaj – Renju Unit

         ANNESS III
   Lista ta’ Stati oħra msemmija fl-Artikolu 2 ta’ dan il-ftehim

               (a)

               Ir-Repubblika ta l-Iżlanda (taħt il-Ftehim dwar iż-Żona Ekonomika Ewropea);

               (b)

               Il-Prinċipat ta’ Liechtenstein (taħt il-Ftehim dwar iż-Żona Ekonomika Ewropea);

               (ċ)

               Ir-Renju tan-Norveġja (taħt il-Ftehim dwar iż-Żona Ekonomika Ewropea);

               (d)

               Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


title: 2009/745/KE: Deċiżjoni tal-Kunsill tal- 24 ta’ Settembru 2009 li taħtar erba’ membri Ċeki u seba’ membri supplenti Ċeki fil-Kumitat tar-Reġjuni

text:
               9.10.2009

               MT

               Il-Ġurnal Uffiċjali tal-Unjoni Ewropea

               L 265/40

         DEĊIŻJONI TAL-KUNSILL
   tal-24 ta’ Settembru 2009
   li taħtar erba’ membri Ċeki u seba’ membri supplenti Ċeki fil-Kumitat tar-Reġjuni
   (2009/745/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Ċek,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur Stanislav JURÁNEK, is-Sur Josef PAVEL, is-Sur Evžen TOŠENOVSKÝ u s-Sur Jan ZAHRADNÍK, saru vakanti s-siġġijiet ta’ erba’ membri fil-Kumitat tar-Reġjuni. Konsegwentement għat-tmiem tal-mandat tas-Sur Petr BENDL, is-Sur Pavel HORÁK, is-Sur Miloš VYSTRČIL, is-Sur Rostislav VŠETEČKA, is-Sur Jiří ŠULC, is-Sur Petr SKOKAN u s-Sur Petr ZIMMERMANN saru vakanti s-siġġijiet ta’ seba’ membri supplenti.

         IDDEĊIEDA KIF ĠEJ:
   Artikolu 1
   Huma b’dan maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           —

                           Is-Sur Stanislav EICHLER, President of Liberec Region,

                           —

                           Is-Sur Josef NOVOTNÝ, President of Karlovy Vary Region,

                           —

                           Is-Sur Jaroslav PALAS, President of Moravia-Silesia Region,

                           —

                           Is-Sur Jiří ZIMOLA, President of South Bohemian Region,

                     u

               (b)

               bħala membri supplenti:

                           —

                           Is-Sur Radko MARTÍNEK, President of Pardubice Region,

                           —

                           Is-Sur Martin TESAŘÍK, President of Olomouc Region,

                           —

                           Is-Sur David RATH, President of Central Bohemia Region,

                           —

                           Is-Sur Jiří BĚHOUNEK, President of Vysočina Region,

                           —

                           Is-Sinjura Milada EMMEROVÁ, President of Pilsen Region,

                           —

                           Is-Sur Stanislav MIŠÁK, President of Zlín Region,

                           —

                           Is-Sur Lubomír FRANC, President of Hradec Králové Region.

         Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmul fi Brussell, l-24 ta’ Settembru 2009.

            Għall-Kunsill

            Il-President

         M. OLOFSSON

      (1)  ĠU L 56, 25.2.2006, p. 75.


title: Deċiżjoni tal-Kunsill 2013/726/PESK tad- 9 ta' Diċembru 2013 b'appoġġ għal UNSCR 2118 (2013) u l-Kunsill Eżekuttiv tal-OPCW EC-M-33/Dec 1, fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva

text:
               10.12.2013

               MT

               Il-Ġurnal Uffiċjali tal-Unjoni Ewropea

               L 329/41

         DEĊIŻJONI TAL-KUNSILL 2013/726/PESK
   tad-9 ta' Diċembru 2013
   b'appoġġ għal UNSCR 2118 (2013) u l-Kunsill Eżekuttiv tal-OPCW EC-M-33/Dec 1, fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 26(2) u l-Artikolu 31(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis 27 ta' Settembru 2013, il-Kunsill Eżekuttiv tal-Organizzazzjoni għall-Projbizzjoni ta' Armamenti Kimiċi (OPCW) adotta “Deċiżjoni dwar il-qerda tal-armi kimiċi Sirjani” matul is-sessjoni EC-M-33 tiegħu.

               (2)

               Fis-27 ta' Settembru 2013, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2118 (2013), li approvat id-Deċiżjoni tal-Kunsill Eżekuttiv tal-OPCW u esprima sens qawwi ta' offiża għall-użu ta' armi kimiċi fil-21 ta' Awwissu 2013 f'Rif Damasku, kif konkluż mir-rapport tal-Missjoni tan-NU, li jikkundanna l-qtil ta' persuni ċivili li rriżulta minn dan l-użu, filwaqt li jistqarr li l-użu ta' armi kimiċi jikkostitwixxi ksur serju tad-dritt internazzjonali, u jenfasizza li dawk responsabbli minn kwalunkwe użu ta' armi kimiċi għandhom jinżammu responsabbli; filwaqt li jenfasizza wkoll li l-unika soluzzjoni għall-kriżi attwali fir-Repubblika Għarbija tas-Sirja hija proċess politiku inklużiv u mmexxi mis-Sirjani bbażat fuq il-Communiqué ta' Ġinevra tat-30 ta' Ġunju 2012, u jenfasizza l-ħtieġa li titlaqqa' konferenza internazzjonali dwar is-Sirja malajr kemm jista' jkun.

               (3)

               Permezz ta' dikjarazzjoni, il-Gvern tar-Repubblika Għarbija tas-Sirja rrikonoxxa l-eżistenza ta' programm ta' armi kimiċi fuq skala kbira u kwantitajiet konsiderevoli ta' armi kimiċi, inkluż komponenti kimiċi tossiċi perikolużi ta' tali armi, li joħolqu tħassib serju relatat man-nonproliferazzjoni, id-diżarm u s-sigurtà.

               (4)

               B'segwitu għall-adeżjoni tar-Repubblika Għarbija tas-Sirja għall-Konvenzjoni dwar il-Projbizzjoni tal-Iżvilupp, il-Produzzjoni, il-Ħażna u l-Użu ta' Armi Kimiċi u dwar il-Qerda tagħhom (minn hawn 'il quddiem il-“Konvenzjoni dwar l-Armi Kimiċi” jew “CWC”), b'effett mill-14 ta' Ottubru, l-OPCW hija responsabbli biex tivverifika l-konformità tas-Sirja mas-CWC u mat-termini ta' kwalunkwe Deċiżjoni rilevanti tal-Kunsill Eżekuttiv tal-OPCW, u, bħala parti tal-Missjoni Konġunta, biex tissorvelja l- konformità mat-termini ta' -kwalunkwe riżoluzzjoni rilevanti tal-KSNU.

               (5)

               Fis-16 ta' Ottubru 2013, id-Direttur Ġenerali tal-OPCW fakkar lill-Istati Partijiet għas-CWC (nota S/1132/2013) li fid-deċiżjoni tiegħu dwar il-“Qerda tal-Armi Kimiċi tas-Sirja” (EC-M-33/DEC.1), il-Kunsill Eżekuttiv iddeċieda, fost l-oħrajn, “li jikkunsidra, fuq bażi urġenti, il-mekkaniżmi ta' finanzjament għal attivitajiet imwettqa mis-Segretarjat fir-rigward tar-Repubblika Għarbija tas-Sirja, u biex jappella lill-Istati Parti kollha li jinsabu f'pożizzjoni li jipprovdu kontribuzzjonijiet volontarji għall-attivitajiet imwettqa fl-implimentazzjoni ta' din id-deċiżjoni, biex jagħmlu dan” [traduzzjoni mhux uffiċjali]. Fl-istess nota, sar appell “biex l-Istati Parti kollha jikkunsidraw li jagħmlu l-kontribuzzjonijiet volontarji tagħhom stess, ikun xi jkun l-ammont, fil-Fond Fiduċjarju għas-Sirja biex jgħinu tiġi indirizzata dik li x'aktarx hija waħda mill-aktar sfidi ta' qtigħ il-qalb fl-istorja tal-Organizzazzjoni” [traduzzjoni mhux uffiċjali]. Il-Fond Fiduċjarju jista' jaċċetta wkoll kontribuzzjonijiet minn sorsi oħra, inkluż organizzazzjonijiet mhux governattivi, istituzzjonijiet jew donaturi privati.

               (6)

               Fil-konklużjonijiet tiegħu tal-21 ta' Ottubru 2013, il-Kunsill tal-Unjoni Ewropea laqa' d-Deċiżjoni tal-Kunsill Eżekuttiv tal-OPCW u UNSCR 2118, u tenna li l-Unjoni tinsab lesta li tikkunsidra li tagħti appoġġ.

               (7)

               Fit-12 ta' Diċembru 2003, il-Kunsill Ewropew adotta l-Istrateġija tal-UE kontra l-Proliferazzjoni tal-Armi ta' Qerda Massiva (l-“Istrateġija”), li l-Kapitolu III tagħha fih lista ta' miżuri li jeħtieġ jittieħdu kemm fl-Unjoni kif ukoll f'pajjiżi terzi biex tiġi miġġielda proliferazzjoni bħal din.

               (8)

               L-Istrateġija tissottolinja r-rwol kruċjali tas-CWC u tal-OPCW biex tinħoloq dinja mingħajr armi kimiċi.

               (9)

               L-Unjoni qed timplimenta b'mod attiv l-Istrateġija u qed taħdem biex il-miżuri elenkati fil-Kapitolu III tagħha jsiru effettivi, b’mod partikolari billi tipprovdi riżorsi finanzjarji biex tappoġġa proġetti speċifiċi mwettqa minn istituzzjonijiet multilaterali, bħall-OPCW. Għaldaqstant, fit-23 ta' Marzu 2012, il-Kunsill adotta d-Deċiżjoni 2012/166/PESK (1) b'appoġġ għall-attivitajiet tal-OPCW.

               (10)

               Fil-21 ta' Novembru 2013, id-Direttur Ġenerali tal-OPCW talab lill-Unjoni għal kontribuzzjoni għall-Fond Fiduċjarju għas-Sirja.

               (11)

               L-implimentazzjoni teknika ta' din id-Deċiżjoni għandha tkun fdata lill-OPCW. Il-proġetti kif appoġġati mill-Unjoni jistgħu jiġu ffinanzjati biss permezz ta' kontribuzzjonijiet volontarji fil-Fond Fiduċjarju tal-OPCW. Kontribuzzjonijiet bħal dawn li għandhom jiġu pprovduti mill-Unjoni ser ikunu strumentali biex l-OPCWtkun tista' twettaq il-kompiti tagħha kif indikat fid-Deċiżjonijiet rilevanti tal-Kunsill Eżekuttiv tal-OPCW tas-27 ta' Settembru u tal-15 ta' Novembru 2013, u fil-UNSCR 2118 tas-27 ta' Settembru 2013.

               (12)

               Is-superviżjoni tal-implimentazzjoni korretta tal-kontribuzzjoni finanzjarja tal-Unjoni għandha tkun fdata lill-Kummissjoni,

         ADOTTA DIN ID-DEĊIŻJONI:
   Artikolu 1
   1.   L-Unjoni għandha tappoġġa l-attivitajiet tal-OPCW billi tikkontribwixxi għall-ispejjeż assoċjati mal-ispezzjoni u l-verifika tal-qerda ta' armi kimiċi Sirjani, kif ukoll għall-ispejjeż assoċjati mal-attivitajiet komplementari għall-kompiti prinċipali assenjati b'appoġġ għall-UNSCR 2118 (2013) u d-Deċiżjoni tal-Kunsill Eżekuttiv tal-OPCW tat-28 ta' Settembru 2013 dwar il-qerda tal-armi kimiċi Sirjani u deċiżjonijiet u riżoluzzjonijiet sussegwenti u relatati.
   2.   Il-proġett appoġġat permezz ta' din id-Deċiżjoni huwa l-forniment ta' prodotti ta' konsapevolezza tas-sitwazzjoni relatati mas-sigurtà tal-Missjoni Konġunta NU-OPCW permezz tal-provvista lill-OPCW ta' immaġni bis-satellita u prodotti ta' informazzjoni relatati taċ-Centru Satellitari tal-UE (ĊENSAT UE).
   Deskrizzjoni dettaljata tal-proġett tinsab fl-Anness.
   Artikolu 2
   1.   Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (ir-“RGħ”) għandu jkun responsabbli mill-implimentazzjoni ta' din id-Deċiżjoni.
   2.   L-implimentazzjoni teknika tal-attivitajiet imsemmija fl-Artikolu 1(2) għandha tkun fdata lill-OPCW. Hija għandha twettaq dan il-kompitu taħt ir-responsabbiltà tar-RGħ. Għal dan il-għan, ir-RGħ għandu jidħol fl-arranġamenti meħtieġa mal-OPCW.
   Artikolu 3
   1.   L-ammont ta' referenza finanzjarja għall-implimentazzjoni tal-proġetti msemmija fl-Artikolu 1(2) għandu jkun ta' EUR 2 311 842.
   2.   L-infiq iffinanzjat mill-ammont stabbilit fil-paragrafu 1 għandu jkun immaniġġat f'konformità mal-proċeduri u r-regoli applikabbli għall-baġit tal-Unjoni.
   3.   Il-Kummissjoni għandha tissorvelja l-immaniġġar adatt tal-infiq imsemmi fil-paragrafu 1. Għalhekk, hija għandha tikkonkludi ftehim ta’ finanzjament mal-OPCW. Il-ftehim ta’ finanzjament għandu jistipula li l-OPCW għandha tiżgura l-viżibbiltà tal-kontribuzzjoni tal-Unjoni, b’mod adatt skont id-daqs tagħha.
   4.   Il-Kummissjoni għandha tagħmel ħilitha biex tikkonkludi l-ftehim ta’ finanzjament imsemmi fil-paragrafu 3 malajr kemm jista’ jkun wara d-dħul fis-seħħ ta’ din id-Deċiżjoni. Hija għandha tinforma lill-Kunsill bi kwalunkwe diffikultà f’dak il-proċess u bid-data tal-konklużjoni tal-ftehim ta’ finanzjament.
   Artikolu 4
   1.   Ir-RGħ għandu jirrapporta lill-Kunsill dwar l-implimentazzjoni ta’ din id-Deċiżjoni abbażi ta’ rapporti regolari mħejjija mill-OPCW. Dawk ir-rapporti għandhom ikunu l-bażi għall-evalwazzjoni mill-Kunsill.
   2.   Il-Kummissjoni għandha tirrapporta dwar l-aspetti finanzjarji tal-implimentazzjoni tal-proġett imsemmi fl-Artikolu 1(2).
   Artikolu 5
   1.   Din id-Deċiżjoni għandha tidħol fis-seħħ fil-jum tal-adozzjoni tagħha.
   2.   Din id-deċiżjoni għandha tiskadi 12-il xahar wara d-data tal-konklużjoni tal-ftehim ta’ finanzjament bejn il-Kummissjoni u l-OPCW imsemmija fl-Artikolu 3(3), jew 10 ta’ Ġunju 2014 jekk ma jkun ġie konkluż l-ebda ftehim ta’ finanzjament qabel dik id-data.

      Magħmul fi Brussell, id-9 ta’ Diċembru 2013.

            Għall-Kunsill

            Il-President

         A. PABEDINSKIENĖ

      (1)  Deċiżjoni tal-Kunsill 2012/166/PESK tat- 23 ta’ Marzu 2012 b’appoġġ għall-attivitajiet tal-Organizzazzjoni għall-Projbizzjoni ta’ Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda Massiva (ĠU L 87, 24.3.2012, p. 49).

      ANNESS

         APPOĠĠ TAL-UNJONI EWROPEA GĦALL-UNSCR 2118 (2013) U L-KUNSILL EŻEKUTTIV TAL-OPCW EC-M-33/DEC 1, FIL-QAFAS TAL-IMPLIMENTAZZJONI TAL-ISTRATEĠIJA TAL-UE KONTRA L-PROLIFERAZZJONI TAL-ARMI TA' QERDA MASSIVA

         Proġett:   L-għoti ta' appoġġ permezz ta' immaġni bis-satellita lill-OPCW fil-Missjoni Konġunta NU-OPCW

         Objettiv:
      Li jappoġġa lill-OPCW fil-Missjoni Konġunta NU-OPCW fil-kompiti tagħha taħtt l-UNSCR u d-Deċiżjonijiet tal-Kunsill Eżekuttiv tal-OPCW rilevanti, kif ukoll it-termini tal-Konvenzjoni dwar l-Armi Kimiċi.

         Riżultati:
      Valutazzjoni tal-istatus tan-netwerk tat-toroq, b'mod partikolari l-identifikazzjoni ta' żoni ta' kontroll (road blocks) u żoni ta' diffikultà ta' moviment fit-toroq u; tisħiħ tal-konsapevolezza tas-sitwazzjoni fil-qasam relatat mas-sigurtà tal-Missjoni Konġunta NU-OPCW stazzjonata fis-Sirja u fir-rigward tal-postijiet fejn għandhom isiru żjarat/spezzjonijiet.

         Attivitajiet:
      L-appoġġ lill-OPCW ser jiġi pprovdut permezz tal-provvista ta' massimu ta' 5 prodotti ta' immaġni bis-satellita taċ-Centru Satellitari tal-UE (ĊENSAT UE) kull ġimgħa għal perijodu totali li jibda mill-iffirmar tal-kuntratt sal-31 ta' Diċembru 2014.
      In-NU u l-OPCW ser jiżviluppaw l-attivitajiet tagħhom f'kooperazzjoni mal-imsieħba rilevanti, inkluż organizzazzjonijiet u aġenziji internazzjonali, sabiex jiġu żgurati sinerġiji effettivi u tiġi evitata duplikazzjoni.


title: Deċiżjoni tal-Kummissjoni tas- 17 ta’ Frar 2010 li taħtar il-membri tal-Grupp Konsultattiv Ewropew tal-Konsumaturi u l-membri supplenti tagħhom

text:
               27.2.2010

               MT

               Il-Ġurnal Uffiċjali tal-Unjoni Ewropea

               C 50/4

         DEĊIŻJONI TAL-KUMMISSJONI
   tas-17 ta’ Frar 2010
   li taħtar il-membri tal-Grupp Konsultattiv Ewropew tal-Konsumaturi u l-membri supplenti tagħhom
   2010/C 50/03
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 2009/705/KE tal-14 ta’ Settembru 2009 li tistabbilixxi Grupp Konsultattiv Ewropew għall-Konsumaturi (1), u b’mod partikolari l-Artikolu 4 tagħha,
   Billi:

               (1)

               Il-mandat tal-membri attwali tal-Grupp Konsultattiv Ewropew għall-Konsumaturi skada fl-14 ta’ Novembru 2009.

               (2)

               Għaldaqstant huwa neċessarju li jinħatru membri ġodda u membri supplenti tagħhom għal perjodu ta’ tliet snin u dan fuq il-bażi tal-proposti mressqa mill-Istati Membri u l-organizzazzjonijiet Ewropej tal-Konsumatur,

         IDDEĊIDIET KIF ĠEJ:
   Artikolu Waħdieni
   Il-persuni li ġejjin qegħdin jinħatru membri jew membri supplenti tal-Grupp Konsultattiv Ewropew tal-Konsumatur għal mandat ta’ tliet snin:

               Membri

               Membri Supplenti

               Gilles de HALLEUX (BE)

               Thibault WILLAERT (BE)

               Asen NENOV (BG)

               Bogomil NIKOLOV (BG)

               Karel PAVLÍK (CZ)

               Libor DUPAL (CZ)

               Rasmus KJELDAHL (DK)

               Benedicte FEDERSPIEL (DK)

               Cornelia TAUSCH (DE)

               Heinz WILLNAT (DE)

               Linda LÄÄNESAAR (EE)

               Enn-Toivo ANNUK (EE)

               James DOORLEY (IE)

               Dermott JEWELL (IE)

               Evangelia KEKELEKI (EL)

               Konstantinos DAGKOS (EL)

               Conchy MARTIN REY (ES)

               Eugenio RIBÓN SEISDEDOS (ES)

               Sandrine PERROIS (FR)

               Elsa COHEN (FR)

               Massimiliano DONA (IT)

               Carlo PILERI (IT)

               Giorgos TZIAPOURAS (CY)

               Maria FOTIOU (CY)

               Baiba MILTOVIČA (LV)

               Aivars SMAGARS (LV)

               Eglė KYBARTIENĖ (LT)

               Zita ČEPONYTÉ (LT)

               Eugène KIRSCH (LU)

               Bob SCHMITZ (LU)

               Zsolt HAJNAL (HU)

               Anita CZÁR (HU)

                  Għad irid jiġi ddefinit (MT)

                  Għad irid jiġi ddefinit (MT)

               Rogier KLIMBIE (NL)

               Rob DORSCHEIDT (NL)

               Karl KOLLMANN (AT)

               Ulrike DOCEKAL (AT)

               Olesia FRĄCZEK (PL)

               Grażyna ROKICKA (PL)

               Luís SILVEIRA RODRIGUES (PT)

               Patrícia GOMES (PT)

               Emil BOJIN (RO)

               Sorin TOMA (RO)

               Breda KUTIN (SI)

               Živa DROL NOVAK (SI)

               Miroslav TULÁK (SK)

               Božena STAŠENKOVÁ (SK)

               Tuula SARIO (FI)

               Kaisa PANNIMAA-PÄTSI (FI)

               Jens HENRIKSSON (SE)

               Jan BERTOFT (SE)

               Michelle SMYTH (UK)

               Jill JOHNSTONE (UK)

               Stephen RUSSELL (ANEC)

               Chiara GIOVANNINI (ANEC)

               Monique GOYENS (BEUC)

               Ursula PACHL (BEUC)

      Magħmul fi Brussell, is-17 ta’ Frar 2010.

            Għall-Kummissjoni,

            f’isem il-President,

         Robert MADELIN

            Direttur Ġenerali għas-Saħħa u l-Konsumaturi

      (1)  ĠU L 244, 16.9.2009, p. 21.


title: 2013/169/UE: Deċiżjoni tal-Bank Ċentrali Ewropew tal- 20 ta’ Marzu 2013 dwar ir-regoli fuq l-użu bħala kollateral ta’ bonds tal-bank skoperti għall-użu proprju ggarantiti mill-gvern għal operazzjonijiet tal-politka monetarja tal-Eurosistema (BĊE/2013/6)

text:
               5.4.2013

               MT

               Il-Ġurnal Uffiċjali tal-Unjoni Ewropea

               L 95/22

         DEĊIŻJONI TAL-BANK ĊENTRALI EWROPEW
   tal-20 ta’ Marzu 2013
   dwar ir-regoli fuq l-użu bħala kollateral ta’ bonds tal-bank skoperti għall-użu proprju ggarantiti mill-gvern għal operazzjonijiet tal-politka monetarja tal-Eurosistema
   (BĊE/2013/6)
   (2013/169/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-ewwel inċiż tal-Artiklu 3.1 u l-Artikoli 12.1, 14.3 u 18.2 tiegħu,
   Billi:

               (1)

               Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-“BĊNi”) jistgħu jmexxu operazzjonijiet ta’ kreditu ma’ istituzzjonijiet ta’ kreditu u parteċipanti oħra fis-suq, bis-self ikun ibbażat fuq kollateral xieraq. Il-kundizzjonijiet standard li taħthom il-BĊE u l-BĊNi jinsabu lesti biex jidħlu f’operazzjonijiet ta’ kreditu, inkluż il-kriterji li jiddeterminaw l-eliġibbiltà ta’ kollateral għall-finijiet ta’ operazzjonijiet ta’ kreditu tal-Eurosistema, huma stipulati fl-Anness I tal-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1).

               (2)

               Skont it-Taqsima 1.6 tal-Anness I tal-Linja Gwida BĊE/2011/14, il-Kunsill Governattiv jista’, f’kull ħin, jibdel l-istrumenti, il-kundizzjonijiet, il-kriterji u l-proċeduri għat-twettiq tal-operazzjonijiet tal-politika monetarja tal-Eurosistema.

               (3)

               L-użu dirett ta’ bonds bankarji għall-użu proprju skoperti ggarantiti mill-gvern u l-użu indirett ta’ dawn il-bonds fejn ikunu inklużi fil-pool ta’ bonds koperti maħruġin mill-istess kontroparti li ħarġet il-bonds tal-bank skoperti jew minn entitajiet li huma konnessi mill-qrib ma’ dik il-kontroparti għandhom ikunu kompletament esklużi bħala kollateral għal operazzjonijiet tal-politika monetarja tal-Eurosistema mill-1 ta’ Marzu 2015. F’ċirkostanzi eċċezzjonali, il-kontropartijiet li jipparteċipaw f’operazzjonijiet tal-politika monetarja tal-Euroisistema jistgħu jingħataw derogi temporanji minn din il-projbizzjoni mill-Kunsill Governattiv.

               (4)

               Il-kundizzjonijiet ta’ din l-esklużjoni għandhom jiġu stipulati f’Deċiżjoni tal-BĊE,

         ADOTTA DIN ID-DEĊIŻJONI:
   Artikolu 1
   Bidliet fir-regoli dwar l-użu bħala kollateral ta’ bonds tal-bank skoperti għall-użu proprju ggarantiti mill-gvern
   1.   Mill-1 ta’ Marzu tal-2015, bonds tal-bank skoperti maħruġin mill-kontroparti li qed tużahom jew minn entitajiet konnessi mill-qrib mal-kontroparti u ggarantiti bis-sħiħ minn entità jew aktar fis-settur pubbliku miż-Żona Ekonomika Ewropea (ŻEE) li għandhom id-dritt li jiġbru t-taxxi ma jistgħux jintużaw aktar bħala kollateral għal operazzjonijiet tal-politika monetarja tal-Eurosistema minn dik il-kontroparti kemm: (a) direttament; kif ukoll (b) indirettament fejn ikunu inklużi fil-pool ta’ bonds koperti maħruġin mill-istess kontroparti li ħarġet il-bonds tal-bank skoperti jew minn entitajiet konnessi mill-qrib ma’ dik il-kontroparti.
   2.   F’każijiet eċċezzjonali, il-Kunsill Governattiv jista’ jiddeċiedi dwar derogi temporanji mill-projbizzjoni stipulata fil-paragrafu 1 għal massimu ta’ tliet snin. Talba għal deroga għandha tkun akkompanjata minn pjan ta’ finanzjament li jindika kif l-użu proprju ta’ bonds tal-bank skoperti ggarantiti mill-gvern mill-kontroparti li qed tagħmel it-talba ser jinqata’ b’mod gradwali sa mhux aktar tard minn tliet snin wara l-għoti tad-deroga.
   3.   F’każ ta’ xi diskrepanza bejn din id-Deċiżjoni, il-Linja Gwida BĊE/2011/14 u l-Linja Gwida BĊE/2013/4 tal-20 ta’ Marzu 2013 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (2), f’kull każ kif implimentata fil-livell nazzjonali mill-BĊNi, din id-Deċiżjoni għandha tipprevali.
   Artikolu 2
   Dħul fis-seħħ
   Din id-Deċizjoni għandha tidħol fis-seħħ fit-22 ta’ Marzu 2013.

      Magħmul fi Frankfurt am Main, l-20 ta’ Marzu 2013.

            Il-President tal-BĊE

         Mario DRAGHI

      (1)  ĠU L 331, 14.12.2011, p. 1.

      (2)  Ara paġna 23 ta' dan il-Ġurnal Uffiċjali.


Deċiżjoni tal-Parlament Ewropew dwar il-kompożizzjoni numerika tal-kumitati


title: Deċiżjoni tal-Awtorità ta' Sorveljanza tal-EFTA Nru 394/11/COL tal- 14 ta’ Diċembru 2011 li temenda, għat-tlieta u tmenin darba, ir-regoli proċedurali u sostantivi fil-qasam tal-għajnuna mill-Istat billi tintroduċi kapitolu ġdid dwar l-applikazzjoni, mill- 1 ta’ Jannar 2012 , tar-regoli ta’ għajnuna mill-Istat għal miżuri ta’ sostenn favur il-banek fil-kuntest tal-kriżi finanzjarja

text:
               24.10.2013

               MT

               Il-Ġurnal Uffiċjali tal-Unjoni Ewropea

               L 282/72

         DEĊIŻJONI TAL-AWTORITÀ TA' SORVELJANZA TAL-EFTA
   Nru 394/11/COL
   tal-14 ta’ Diċembru 2011
   li temenda, għat-tlieta u tmenin darba, ir-regoli proċedurali u sostantivi fil-qasam tal-għajnuna mill-Istat billi tintroduċi kapitolu ġdid dwar l-applikazzjoni, mill-1 ta’ Jannar 2012, tar-regoli ta’ għajnuna mill-Istat għal miżuri ta’ sostenn favur il-banek fil-kuntest tal-kriżi finanzjarja
   L-AWTORITÀ TA' SORVELJANZA TAL-EFTA ("L-AWTORITÀ"),
   Billi:
   Skont l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità għandha toħroġ avviżi jew linji gwida dwar kwistjonijiet trattati fil-Ftehim taż-ŻEE, jekk dan ikun previst espliċitament fil-Ftehim jew fil-Ftehim dwar is-Sorveljanza u l-Qorti jew jekk l-Awtorità tikkunsidra li hu meħtieġ,
   Fl-1 ta’ Diċembru 2011, il-Kummissjoni Ewropea adottat Komunikazzjoni dwar l-applikazzjoni, mill-1 ta’ Jannar 2012, tar-regoli dwar l-għajnuna mill-Istat għal miżuri ta' sostenn favur il-banek fil-kuntest tal-kriżi finanzjarja (1),
   Din il-Komunikazzjoni hija wkoll rilevanti għaż-Żona Ekonomika Ewropea,
   Għandha tiġi żgurata l-applikazzjoni uniformi tar-regoli taż-ŻEE dwar għajnuna mill-Istat madwar iż-Żona Ekonomika Ewropea kollha skont l-objettiv ta’ omoġeneità stabbilit fl-Artikolu 1 tal-Ftehim taż-ŻEE,
   Skont il-punt II taħt it-titolu "ĠENERALI" fil-paġna 11 tal-Anness XV tal-Ftehim taż-ŻEE, l-Awtorità, wara konsultazzjoni mal-Kummissjoni, għandha tadotta atti li jkunu jikkorrispondu ma' dawk adottati mill-Kummisssjoni Ewropea,
   L-Awtorità kkonsultat mal-Kummissjoni Ewropea u mal-Istati tal-EFTA permezz ta' ittri bid-data tad-2 ta' Diċembru 2011 dwar dan is-suġġett,
   ADOTTAT DIN ID-DEĊIŻJONI:
   Artikolu 1
   Il-Linji Gwida dwar l-għajnuna mill-Istat għandhom jiġu emendati bl-introduzzjoni ta’ kapitolu ġdid dwar l-applikazzjoni, mill-1 ta’ Jannar 2012, tar-regoli ta' għajnuna mill-Istat għal miżuri ta' sostenn favur il-banek fil-kuntest tal-kriżi finanzjarja.
   Il-kapitolu l-ġdid jinsab fl-Anness ta’ din id-Deċiżjoni.
   Artikolu 2
   Il-verżjoni Ingliża ta’ din id-deċiżjoni hija l-unika waħda meqjusa bħala awtentika.

      Magħmula fi Brussell, l-14 ta’ Diċembru 2011.

            Għall-Awtorità ta’ Sorveljanza tal-EFTA

         Oda Helen SLETNES

            Il-President

         Sverrir Haukur GUNNLAUGSSON

            Membru tal-Kulleġġ

      (1)  ĠU C 356, 6.12.2011, p. 7.

      ANNESS

         L-APPLIKAZZJONI, MILL-1 TA’ JANNAR 2012, TAR-REGOLI DWAR L-GĦAJNUNA MILL-ISTAT GĦAL MIŻURI TA’ SOSTENN FAVUR IL-BANEK FIL-KUNTEST TAL-KRIŻI FINANZJARJA

      1.   Introduzzjoni

                  (1)

                  Sa mill-bidu tal-kriżi finanzjarja globali fil-ħarifa tal-2008, l-Awtorità ta’ Sorveljanza tal-EFTA (“l-Awtorità”) adottat erba' settijiet ta' Linji Gwida (1) li jipprovdu gwida dettaljata dwar il-kriterji għall-kompatibbiltà ta’ appoġġ mill-Istat lill-istituzzjonijiet finanzjarji (2) mar-rekwiżiti tal-Artikolu 61(3)(b) tal-Ftehim dwar iż-Żona Ekonomika Ewropea ("il-Ftehim ŻEE"). Il-Kapitli tal-Linji Gwida kkonċernati huma l-applikazzjoni ta’ regoli dwar l-għajnuna mill-Istat għal miżuri meħuda fejn jidħlu istituzzjonijiet finanzjarji fil-kuntest tal-kriżi finanzjarja globali preżenti (3) (il-Linji Gwida dwar il-Banek); ir-rikapitalizzazzjoni tal-istituzzjonijiet finanzjarji fil-kriżi finanzjarja preżenti: il-limitazzjoni tal-għajnuna għall-minimu meħtieġ u l-protezzjoni kontra distorsjonijiet ta’ kompetizzjoni bla bżonn (4) (il-Linji Gwida dwar ir-Rikapitalizzazzjoni); it-trattament ta' assi danneġġati fis-settur bankarju taż-ŻEE (5) (“Il-Linji Gwida dwar l-Assi Danneġġati”) u r-ritorn għall-vijabbiltà u l-valutazzjoni tal-miżuri ta’ ristrutturar fis-settur finanzjarju fil-kriżi attwali skont ir-regoli tal-għajnuna mill-Istat (6) (“Il-Linji Gwida għar-Ristrutturar”). Tlieta minn dawk l-erba' Linji Gwida, il-Linji Gwida Bankarji, il-Linji Gwida għar-Rikapitalizzazzjoni u l-Assi Danneġġati, jistabilixxu l-prerekwiżiti għall-kompatibbiltà tat-tipi ewlenin ta’ għajnuna mogħtija mill-Istati tal-EFTA – garanziji fuq l-obbligazzjonijiet, ir-rikapitalizzazzjonijiet u l-miżuri ta’ salvataġġ tal-assi – filwaqt li l-Linji Gwida għar-Ristrutturar jispjegaw il-karatteristiċi partikolari li jrid ikollu pjan ta’ ristrutturazzjoni (jew pjan ta’ vijabbiltà) fil-kuntest speċifiku ta’ għajnuna mill-Istat relatata ma’ kriżi mogħtija lill-banek fuq il-bażi tal-Artikolu 61(3)(b) tal-Ftehim taż-ŻEE.

                  (2)

                  Fit-2 ta' Marzu 2011, l-Awtorità adottat il-ħames sett ta' Linji Gwida dwar l-applikazzjoni, wara l-1 ta' Jannar 2011, tar-regoli dwar l-gћajnuna mill-Istat dwar miżuri ta' sostenn favur il-banek fil-kuntest tal-kriżi finanzjara (7) (il-Linji Gwida ta' Estensjoni). Il-Linji Gwida ta' Estensjoni estendew il-Linji Gwida dwar ir-Ristrutturar – l-unika waħda mill-erba' Linji Gwida li kellha data ta' skadenza speċifika – b'kundizzjonijiet emendati sal-31 ta' Diċembru 2011. L-Awtorità indikat ukoll fil-Linji Gwida ta' Estensjoni li hija kienet tqis li r-rekwiżiti sabiex l-għajnuna mill-Istat tiġi approvata skont l-Artikolu 61(3)(b) tal-Ftehim taż-ŻEE, li, f’każi eċċezzjonali, jipprovdi għal għajnuna sabiex jiġi rrimedjat tħarbit serju fl-ekonomija ta’ Stat Membru tal-EU jew ta' Stat tal-EFTA, kienu għadhom sodisfatti u li l-Linji Gwida dwar il-Banek, dwar ir-Rikapitalizzazzjoni u dwar l-Assi Danneġġati kienu se jibqgħu fis-seħħ biex jipprovdu gwida dwar il-kriterji għall-kompatibilità ta' għajnuna relatata mal-kriżi lill-banek fuq il-bażi tal-Artikolu 61(3)(b) tat-Trattat taż-ŻEE.

                  (3)

                  L-aggravazzjoni tat-tensjonijiet fis-swieq tad-dejn sovran li kien hemm fl-2011 poġġiet lis-settur bankarju fiż-ŻEE taħt pressjoni li qed tiżdied, partikolarment f'termini ta' aċċess għal swieq ta' finanzjament fuq perjodu ta' żmien. Il-"pakkett bankarju", li kien hemm ftehim dwaru mill-Kapijiet ta' Stat jew ta' Gvern fil-laqgħa tagħhom tas-26 ta' Ottubru 2001 (8), għandu l-għan li jerġa' jġib fiduċja fis-settur permezz ta' garanziji fuq finanzjar fuq terminu ta' żmien medju u tal-ħolqien ta' protezzjoni kapitali temporanja li tammonta għal proporzjon mill-kapital ta' 9 % f'kapital tal-ogħla kwalità wara li tiġi kkunsidrata l-valutazzjoni tas-suq tal-iskoperturi għad-dejn sovran. Minkejja dawk il-miżuri, l-Awtorità tqis li r-rekwiżiti għall-għajnuna mill-Istat li għandha tiġi approvata skont l-Artikolu 61(3)(b) se jibqgħu jkunu ssodisfati wara tmiem l-2011.

                  (4)

                  Għaldaqstant, il-Linji Gwida dwar il-Banek, dwar ir-Rikapitalizzazzjoni u dwar l-Assi Danneġġati se jibqgħu fis-seħħ wara l-31 ta' Diċembru 2011. Bl-istess mod, l-ambitu temporali tal-Linji Gwida dwar ir-Ristrutturar qiegħed jiġi estiż għal wara l-31 ta' Diċembru 2011 (9). L-Awtorità se tissorvelja s-sitwazzjoni u se tieħu passi lejn regoli aktar permanenti ta' għajnuna mill-Istat għas-salvataġġ u r-ristrutturar tal-banek, fuq il-bażi tal-Artikolu 61(3)(c) tal-Ftehim taż-ŻEE, malli l-kundizzjonijiet tas-suq ikunu jippermettu dan.

                  (5)

                  Sabiex tiġi ffaċilitata l-implimentazzjoni tal-pakkett bankarju u sabiex jitqiesu l-iżviluppi fil-profil tar-riskju tal-banek minn meta bdiet il-kriżi, ikun tajjeb li r-regoli jiġu ċċarati u aġġornati ulterjorment f'ċerti rispetti. Dawn il-Linji Gwida jistabbilixxu l-emendi neċessarji għall-parametri għall-kompatibbiltà tal-għajnuna mill-Istat lill-banek relatata mal-kriżi sa mill-1 ta' Jannar 2012. B’mod partikolari, dawn il-Linji Gwida:

                              (a)

                              jissupplimentaw il-Linji Gwida dwar ir-Rikapitalizzazzjoni, billi jipprovdu gwida aktar dettaljata dwar l-iżgurar ta' remunerazzjoni adegwata għal strumenti kapitali mingħajr redditu fiss;

                              (b)

                              jispjegaw kif l-Awtorità se twettaq valutazzjoni proporzjonata tal-vijabbiltà fit-tul tal-banek fil-kuntest tal-pakkett bankarju; kif ukoll

                              (c)

                              jintroduċu metodoloġija riveduta biex jiġi żgurat li d-drittijiet li għandhom jitħallsu għal garanziji fuq obbligazzjonijiet tal-banek ikunu suffiċjenti biex l-għajnuna involuta tkun limitata għall-minimu, bl-għan li jiġi żgurat li l-metodoloġija tqis id-differenzjazzjoni akbar tal-marġnijiet tas-swap ta' inadempjenza tal-kreditu (credit default swap – CDS) fi żminijiet reċenti u l-impatt tal-marġnijiet tas-CDS tal-Istat tal-EFTA kkonċernat.

            2.   L-ipprezzar u l-kundizzjonijiet għal rikapitalizzazzjonijiet mill-istat

                  (6)

                  Il-Linji Gwida dwar ir-Rikapitalizzazzjoni jipprovdu gwida ġenerali dwar l-ipprezzar ta' injezzjonijiet ta' kapital. Dik il-gwida hija mmirata prinċipalment lejn l-istrumenti tal-kapital b'remunerazzjoni fissa.

                  (7)

                  Fid-dawl tal-bidliet regolatorji u l-ambjent tas-suq li qed jinbidel, l-Awtorità tantiċipa li l-injezzjonijiet ta' kapital tal-Istat fil-futur jistgħu iseħħu l-aktar fil-forma ta' ishma b'remunerazzjoni varjabbli. Ikun tajjeb li jkun hemm kjarifika tar-regoli dwar l-ipprezzar ta' injezzjonijiet ta' kapital peress li r-remunerazzjoni għal ishma tkun fil-forma ta' dividendi u qligħ kapitali (li ma jkunx hemm ċertezza dwarhom), li jagħmel diffiċli l-valutazzjoni diretta ex ante tar-remunerazzjoni fuq strumenti bħal dawn.

                  (8)

                  L-Awtorità, għaldaqstant, se tivvaluta r-remunerazzjoni ta' injezzjonijiet ta' kapital bħal dawn fuq il-bażi tal-prezz tal-ishma meta jinħarġu. L-injezzjonijiet tal-kapital għandhom ikunu sottoskritti bi skont suffiċjenti għall-prezz tal-ishma (wara aġġustament għall-"effett ta' dilwizzjoni" (10)) immedjatament qabel it-tħabbir tal-injezzjoni ta' kapital biex tingħata assigurazzjoni raġonevoli ta' remunerazzjoni adegwata għall-Istat (11).

                  (9)

                  Għal banek elenkati, il-prezz referenzjarju tal-ishma għandu jkun il-prezz tas-suq ikkwotat ta' ishma bi drittijiet ekwivalenti għal dawk tal-ishma li jkunu qed jinħarġu. Għal banek mhux elenkati, ma hemmx prezz tas-suq bħal dan u l-Istati tal-EFTA għandhom jużaw approċċ ta' valutazzjoni xieraq ibbażat fuq is-suq (inkluż approċċ ta' grupp ta' pari P/E jew metodoloġiji ta' valutazzjoni oħra li huma ġeneralment aċċettati). L-ishma għandhom ikunu sottoskritti bi skont approprjat għal dak il-valur tas-suq (jew ibbażat fuq is-suq).

                  (10)

                  Jekk l-Istati tal-EFTA jissottoskrivu għal ishma mingħajr drittijiet ta' vot, jista' jkun meħtieġ skont ogħla, li d-daqs tiegħu għandu jirrifletti l-grad ta' differenza fl-ipprezzar bejn l-ishma bil-vot u dawk mingħajr vot fil-kundizzjonijiet eżistenti tas-suq.

                  (11)

                  Miżuri ta' rikapitalizzazzjoni jridu jkunu jinkludu inċentivi approprjati għall-banek biex jieqfu jieħdu l-appoġġ mill-Istat malajr kemm jista' jkun. Għal dak li għandu x'jaqsam ma' ishma b'remunerazzjoni varjabbli, jekk l-inċentivi għat-tmiem ikunu mfassla b'tali mod li jillimita l-potenzjal ta' żieda għall-Istat tal-EFTA, pereżempju billi jinħarġu ċertifikati lill-azzjonisti eżistenti li jippermettulhom li jixtru lura l-ishma li jkunu għadhom kemm inħarġu mill-Istat bi prezz li jimplika qligħ annwali raġonevoli għall-Istat, ikun meħtieġ skont ogħla li jirrifletti l-limitu fuq il-potenzjal ta' żieda.

                  (12)

                  Fil-każijiet kollha, id-daqs tal-iskont irid jirrifletti d-daqs tal-injezzjoni kapitali fil-konfront tal-kapital ewlieni tal-livell wieħed eżistenti. Nuqqas ikbar ta' kapital fil-konfront tal-kapital eżistenti jindika riskju akbar għall-Istat, u għaldaqstant jirrikjedi skont ogħla.

                  (13)

                  L-istrumenti ibridi għandhom fil-prinċipju jkunu jinkludu "mekkaniżmu alternattiv ta' ħlas tal-kupuni" (alternative coupon satisfaction mechanism – ACSM) li bih il-kupuni li ma jkunux jistgħu jitħallsu bi flus kontanti, jitħallsu lill-Istat fil-forma ta' ishma li jinħarġu ġodda.

                  (14)

                  L-Awtorità se tkompli titlob lill-Istati tal-EFTA jippreżentaw pjan ta' ristrutturazzjoni (jew aġġornament ta' pjan ta' ristrutturazzjoni eżistenti) fi żmien sitt xhur mid-data tad-deċiżjoni tal-Awtorità li tawtorizza l-għajnuna għas-salvataġġ għal kwalunkwe bank li jirċievi appoġġ pubbliku fil-forma ta' miżuri ta' rikapitalizzazzjoni jew miżuri dwar assi danneġġati. Fejn bank kien is-suġġett ta' deċiżjoni ta' salvataġġ preċedenti skont ir-regoli dwar il-kompatibilità tal-għajnuna lill-banek mal-Artikolu 61(3)(b) tal-Ftehim taż-ŻEE, kemm jekk bħala parti mill-istess operazzjoni ta' ristrutturazzjoni u kemm jekk le, l-Awtorità tista' tirrekjedi li l-pjan ta' ristrutturazzjoni jiġi ppreżentat fi żmien perjodu li jkun iqsar minn sitt xhur. L-Awtorità se twettaq valutazzjoni proporzjonata tal-vijabbiltà fit-tul tal-banek, billi tikkunsidra bis-sħiħ l-elementi li jindikaw li l-banek jistgħu jkunu vijabbli fit-tul mingħajr ma jkunu jeħtieġu ristrutturazzjoni sinifikanti, b'mod partikolari meta n-nuqqas ta' kapital ikun essenzjalment marbut ma' kriżi ta' fiduċja fid-dejn sovran, l-injezzjoni ta' kapital pubbliku tkun limitata għall-ammont neċessarju biex jiġi kkumpensat telf li jirriżulta mill-ipprezzar ta' bonds sovrani tal-Partijiet Kontraenti fil-Ftehim taż-ŻEE skont il-valur fis-suq f'banek li altrimenti jkunu vijabbli, u l-analiżi tkun turi li l-banek inkwistjoni ma jkunux ħadu riskju eċċessiv fl-akkwist tad-dejn sovran.

            3.   L-ipprezzar u l-kundizzjonijiet għal garanziji tal-istat

                  (15)

                  Il-banek jistgħu jgawdu minn garanzija tal-Istat għall-ħarġa ta' strumenti ġodda ta' dejn, kemm jekk garantiti u kemm jekk le, bl-eċċezzjoni ta' strumenti li jikkwalifikaw bħala kapital. Peress li l-pressjoni fuq il-finanzjament tal-banek hija kkonċentrata fuq is-swieq ta' finanzjament fuq perjodu ta' żmien, il-garanziji tal-Istat għandhom ġeneralment ikopru biss id-dejn b'maturità ta' bejn sena u ħames snin (seba' snin fil-każ ta' bonds koperti).

                  (16)

                  Minn meta bdiet il-kriżi, l-ipprezzar tal-garanziji tal-Istat kien marbut mal-marġni medjana tas-swap ta' inadempjenza tal-kreditu (credit default swap – CDS) tal-benefiċjarju matul il-perjodu mill-1 ta' Jannar 2007 sal-31 ta' Awwissu 2008. Dak l-ipprezzar żdied b'effett mill-1 ta' Lulju 2010 biex jirrifletti aħjar il-profil tar-riskju tal-benefiċjarji individwali (12).

                  (17)

                  Sabiex titqies id-differenzjazzjoni akbar skont ir-riskju tal-marġnijiet ta' CDS tal-banek fi żminijiet reċenti, dik il-formula ta' pprezzar għandha tiġi aġġornata biex tirreferi għal marġnijiet ta' CDS medjani matul perjodu ta' tliet snin li jispiċċa xahar qabel ma jingħataw il-garanziji. Billi ż-żidiet fil-marġnijiet tas-CDS fi snin reċenti huma parzjalment dovuti għal influwenzi li mhumiex speċifiċi għal banek individwali, b'mod partikolari t-tensjonijiet li qed jiżdiedu fis-swieq tad-dejn sovran u ż-żieda globali fil-perċezzjoni tar-riskju fis-settur bankarju, dik il-formula għandha tiżola r-riskju intrinsiku ta' banek individwali minn bidliet f'marġnijiet tas-CDS tal-Istati taż-ŻEE u tas-suq kollu kemm hu. Dik il-formula għandha wkoll tirrifletti l-fatt li l-garanziji fuq bonds koperti jesponu l-garanti għal riskju sostanzjalment aktar baxx minn garanziji fuq dejn mhux garantit.

                  (18)

                  Skont il-prinċipji msemmija fil-paragrafu 17, il-formula riveduta tal-ipprezzar li tinsab fl-Anness tistabbilixxi d-drittijiet minimi għal garanziji li għandhom japplikaw meta l-garanziji tal-Istat jingħataw fuq bażi nazzjonali, mingħajr ma jkun hemm kondiviżjoni tal-garanziji fost l-Istati tal-EFTA. L-Awtorità se tapplika dik il-formula għall-garanziji kollha tal-Istat fuq obbligazzjonijiet tal-banek b'maturità ta' sena jew aktar, li jkunu nħarġu fl-1 ta' Jannar 2012 jew wara.

                  (19)

                  Fejn il-garanziji jkopru obbligazzjonijiet li ma jkunux denominati fil-munita domestika tal-garanti, għandu japplika dritt addizzjonali biex jiġi kopert ir-riskju tal-kambju li jkun ħa l-garanti.

                  (20)

                  Fejn ikun neċessarju li garanziji jkopru dejn b'maturità ta' anqas minn sena, l-Awtorità se tkompli tapplika l-formula eżistenti ta' pprezzar, li tinsab fl-Anness. L-Awtorità mhijiex se tawtorizza garanziji li jkopru dejn b'maturità ta' anqas minn tliet xhur ħlief f'każijiet eċċezzjonali meta garanziji bħala dawn ikunu meħtieġa għall-istabbiltà finanzjarja. F'każijiet bħal dawn, l-Awtorità se tivvaluta r-remunerazzjoni xierqa fid-dawl tal-ħtieġa għal inċentrivi xierqa biex is-sostenn mill-istat jintemm mill-aktar fis possibbli.

                  (21)

                  Jekk l-Istati tal-EFTA jiddeċiedu li jistabbilixxu arranġamenti għall-kondiviżjoni ta' garanziji fuq obbligazzjonijiet tal-banek, l-Awtorità se tirrevedi l-gwida tagħha f'dan id-dawl, biex b'mod partikolari tiżgura li tingħata influwenza lill-marġnijiet tas-CDS tal-Istati tal-EFTA biss sal-punt li dawn jibqgħu rilevanti.

                  (22)

                  Biex l-Awtorità tkun tista' tivvaluta l-applikazzjoni fil-prattika tal-formula riveduta tal-ipprezzar, l-Istati tal-EFTA għandhom jindikaw, meta jinnotifikaw skemi ta' garanziji ġodda jew estiżi, dritt indikattiv għal kull bank eliġibbli li jgawdi minn dawk il-garanziji, ibbażat fuq applikazzjoni tal-formula bl-użu ta' dejta reċenti tas-suq. L-Istati tal-EFTA għandhom ukoll jikkomunikaw lill-Awtorità, fi żmien tliet xhur minn kull ħarġa ta' bonds garantiti, id-dritt għall-garanzija attwalment impost fil-konfront ta' kull ħarġa ta' bonds garantiti.

         (1)  Il-Linji Gwida dwar l-applikazzjoni u l-interpretazzjoni tal-Arikoli 61 u 62 tal-Ftehim ŻEE u l-Artikolu 1 tal-Protokol 3 tal-Ftehim dwar is-Sorveljanza u l-Qorti, ("il-Linji Gwida dwar l-għajnuna mill-Istat"), adottati u maħruġa mill-Awtorità fid-19.1.1994, ippubblikat f’Il-Ġurnal Uffiċjali tal-Unjoni Ewropea (minn hawn ‘l quddiem imsemmi l-ĠU) L 231 tat-03.09.1994 u s-Supplement taż-ŻEE Nru 32, 03.09.1994, p. 1. Il-Linji Gwida ġew emendati l-aħħar fit-02.03.2011. Il-verżjoni aġġornata tal-Linji Gwida dwar l-Għajnuna mill-Istat tinsab fuq il-websjat tal-Awtorità: http://www.eftasurv.int/state-aid/legal-framework/state-aid-guidelines/

         (2)  Għall-konvenjenza tal-qarrej, f'dan id-dokument qed issir referenza għal istituzzjonijiet finanzjarji bħala sempliċement "banek".

         (3)  Disponibbli hawnhekk: http://www.eftasurv.int/?1=1&showLinkID=16604&1=1

         (4)  Disponibbli hawnhekk: http://www.eftasurv.int/?1=1&showLinkID=16015&1=1

         (5)  Disponibbli hawnhekk: http://www.eftasurv.int/?1=1&showLinkID=16585&1=1

         (6)  Disponiblbi hawnhekk: http://www.eftasurv.int/media/state-aid-guidelines/Part-VIII—Return-to-viability-and-the-assessment-of-restructuring-measures-in-the-financial-sector.pdf

         (7)  Disponibbli hawnhekk: http://www.eftasurv.int/media/state-aid-guidelines/Part-VIII—Financial-Crisis-Guidelines-2011.pdf

         (8)  Dikjarazzjoni tal-Kapijiet tal-Istat jew tal-Gvern tal-UE tas-26.10.2011, (http://www.consilium.europa-.eu/uedocs/cms_Data/docs/pressdata/en/ec/125621.pdf).

         (9)  B'konsistenza mal-prattika preċedenti tal-Awtorità, skemi eżistenti jew ġodda ta' appoġġ lill-banek (irrispettivament mill-istrumenti ta' sostenn li jinkludu: garanziji, rikapitalizzazzjoni, likwidità, għajnuna għall-assi danneġġati, oħrajn) se jiġu estiżi jew approvati biss għal sitt xhur sabiex ikun possibbli li jsiru aġġustamenti ulterjuri, jekk meħtieġa, f'nofs l-2012.

         (10)  L-"effett ta' dilwizzjoni" jista' jiġi kkwantifikat bl-użu ta' tekniki tas-suq li ġeneralment huma aċċettati (pereżempju l-prezz teoretiku bi dritt (theoretical ex-rights price – TERP)).

         (11)  Jekk l-Istati tal-EFTA jissottoskrivu l-ħruġ ta' ishma, għandu jitħallas dritt adegwat għas-sottoskrizzjoni mill-istituzzjoni li toħroġ tali ishma.

         (12)  Ara d-Dokument ta' Ħidma tal-Persunal tad-Direttorat Ġenerali għall-Kompetizzjoni tat-30.4.2010 dwar l-applikazzjoni tar-regoli dwar l-għajnuna mill-Istat għal skemi ta' garanzija mill-gvern li jkopru dejn tal-banek li joħorġu tat-30.6.2010 (http://ec.europa.eu/competition/state_aid/studies_reports/phase_out_bank_guarantees.pdf).

         Appendiċi

            Garanziji li jkopru dejn b'maturità ta' sena jew aktar

         It-dritt għall-garanzija għandu, bħala minimu, ikun is-somma ta':

                     1)

                     dritt bażiku ta' 40 punt bażi (bp); kif ukoll

                     2)

                     dritt ibbażat fuq ir-riskju ekwivalenti għar-rizultat tal-multiplikazzjoni ta' 40 punt bażi ma' metriku tar-riskju magħmul minn (i) nofs il-proporzjon tal-marġni medjan ta' CDS tal-benefiċjarju bi prijorità ta' ħames snin mifrux fuq it-tliet snin li jispiċċaw xahar qabel id-data tal-ħruġ tal-bond garantit mal-livell medjan tal-indiċi ta' ħames snin tal-iTraxx Europe Senior Financials matul l-istess perjodu ta' tliet snin, flimkien ma' (ii) nofs il-proporzjon tal-marġni medjan ta' CDS bi prijorità ta' ħames snin tal-Istati kollha taż-ŻEE mal-marġni medjan ta' CDS bi prijorità ta' ħames snin mifrux fuq l-istess perjodu ta' tliet snin tal-Istat tal-EFTA li jagħti l-garanzija.

               Il-formula għad-dritt għall-garanzija tista' tiġi espressa bħala:

         li fiha A huwa l-marġni medjan tas-CDS bi prijorità ta' ħames snin tal-benefiċjarju, B huwa l-medjan tal-indiċi ta' ħames snin tal-iTraxx Europe Senior Financials, C huwa l-marġni medjan tas-CDS bi prijorità ta' ħames snin tal-Istati kollha taż-ŻEE, u D huwa l-marġni medjan tas-CDS bi prijorità ta' ħames snin tal-Istat tal-EFTA li jagħti l-garanzija.
         Il-medjani huma kkalkulati fuq it-tliet snin li jispiċċaw xahar qabel il-ħruġ tal-bond garantit.
         Fil-każ ta' garanziji għal bonds koperti, id-dritt għall-garanzija jista' jqis biss nofs id-dritt ibbażat fuq ir-riskju kkalkulat skont il-punt (2) ta' hawn fuq.

            Banek mingħajr dejta rappreżentattiva dwar is-CDS

         Fil-każ ta' banek mingħajr dejta dwar is-CDS, jew mingħajr dejta rappreżentattiva dwar is-CDS, iżda bi klassifikazzjoni ta' kreditu, għandu jiġi dderivat marġni tas-CDS ekwivalenti mill-valur medjan ta' marġnijiet tas-CDS ta' ħames snin matul l-istess perjodu kampjun għall-kategorija tal-ikklassifikar tal-bank ikkonċernat, ibbażat fuq kampjun rappreżentattiv tal-banek il-kbar fl-Istati taż-ŻEE. L-awtorità ta' sorveljanza se tivvaluta jekk id-dejta dwar is-CDS ta' bank tkunx rappreżentattiva.
         Fil-każ ta' banek mingħajr dejta dwar is-CDS u mingħajr klassifikazzjoni ta' kreditu, għandu jiġi dderivat marġni tas-CDS ekwivalenti mill-valur medjan ta' marġnijiet tas-CDS ta' ħames snin matul l-istess perjodu kampjun għall-aktar kategorija baxxa tal-ikklassifikar (1), ibbażat fuq kampjun rappreżentattiv tal-banek il-kbar fl-Istati taż-ŻEE. Il-marġni kkalkulat tas-CDS, għal din il-kategorija ta' banek, tista' tiġi adattata fuq il-bażi ta' valutazzjoni superviżorja.
         L-Awtorità se tiddetermina l-kampjuni rappreżentattivi tal-banek il-kbar fl-Istati taż-ŻEE.

            Garanziji li jkopru dejn b'maturità ta' inqas minn sena

         Minħabba li l-marġnijiet tas-CDS ma jipprovdux kejl adegwat tar-riskju ta' kreditu għal dejn b'maturità ta' inqas minn sena, id-dritt għal garanzija għal dejn bħal dan għandu bħala minimu jkun is-somma ta':

                     1)

                     dritt bażiku ta' 50 punt bażi; kif ukoll

                     2)

                     dritt ibbażat fuq ir-riskju ta' 20 punt bażi għal banek bi klassifikazzjoni ta' A+ jew A, 30 punt bażi għal banek bi klassifikazzjoni ta' A–, jew 40 punt bażi għal banek bi klassifikazzjoni taħt l-A– jew mingħajr klassifikazzjoni.

            (1)  L-aktar kategorija baxxa tal-ikklassifikar hija l-kategorija A, minħabba li ma hemmx biżżejjed dejta disponibbli għall-kategorija tal-ikklassifikar BBB.


title: 2013/610/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/324

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2011
   (2013/610/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 2007/2004 tas-26 ta’ Ottubru 2004 li jistabbilixxi Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea (4), u b’mod partikolari l-Artikolu 30 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0079/2013),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għall-implimentazzjoni tal-baġit tal-Aġenzija għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 202.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 349, 25.11.2004, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri għas-sena finanzjarja 2011, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2007/2004 tas-26 ta’ Ottubru 2004 li jistabbilixxi Aġenzija Ewropea għall-Ġestjoni tal-Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea (4), u b’mod partikolari l-Artikolu 30 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0079/2013),

                  A.

                  billi l-Qorti tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea (“l-Aġenzija”) għas-sena finanzjarja 2011 huma affidabbli, u li t-tranżazzjonijiet sottostanti huma legali u regolari,

                  B.

                  billi fl-10 ta’ Mejju 2012, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              tenna li l-prattika ta’ riporti tal-approprjazzjonijiet għandha tiġi limitata strettament u m’għandhiex ixxekkel il-prattiki ta’ ġestjoni finanzjarja tajba u talab lill-Aġenzija sabiex fil-futur issegwi l-prinċipju tal-annwalità,

                              —

                              stieden lill-Aġenzija twettaq kontrolli ex-post tal-għotjiet maħruġa fil-forma ta’ żjajjar fuq il-post,

                  C.

                  billi l-baġit ġenerali tal-Aġenzija għas-sena 2011 kien ta’ EUR 118 200 000 meta mqabbel ma’ EUR 93 200 000 fis-sena finanzjarja 2010; billi l-kontribuzzjoni inizjali tal-Unjoni lill-baġit tal-Aġenzija għall-2011 kienet ta’ EUR 111 000 000, meta mqabbla ma’ EUR 89 100 000 fl-2010,

         Il-ġestjoni baġitarja u finanzjarja

                  1.

                  Jirrikonoxxi li l-baġit tal-Aġenzija kien suġġett għal tliet baġits emendatorji, li kellhom tliet għanijiet:

                              —

                              li jintroduċu l-partita tal-baġit “Eurosur” taħt Titolu III (Nefqa Operattiva),

                              —

                              li jżidu l-baġit tal-Aġenzija b’EUR 12 700 000 bħala parti mill-pakkett ta’ reazzjoni ta’ emerġenza għall-iżviluppi fit-Tramuntana tal-Afrika,

                              —

                              li jinkludu pakkett ta’ EUR 31 800 000 f’approprjazzjonijiet ta’ impenn għall-pakkett ta’ reazzjoni ta’ emerġenza fil-Mediterran;

                  2.

                  Josserva li fir-rigward ta’ approprjazzjonijiet mħallsa, ir-rata ta’ eżekuzzjoni tal-Aġenzija hija ta’ 96 % taħt Titolu I (Nefqa fuq il-Persunal), 74 % taħt Titolu II (Nefqa Amministrattiva) u 58 % taħt Titolu III; jistieden lill-Aġenzija timplimenta miżuri speċifiċi sabiex ittejjeb il-proċess baġitarju tagħha u r-rata ta’ eżekuzzjoni ta’ pagament fil-każ tan-nefqa amministrattiva u operattiva;

                  3.

                  Jinsab profondament imħasseb dwar il-fatt li 33 % tal-baġit tal-Aġenzija għall-2011 (EUR 38,7 miljun) ġie riportat għall-2012; jinnota li r-riporti relatati ma’ Titolu III “Nefqa Operattiva” ammontaw għal EUR 36 miljun, (41 %); josserva li l-istess bħall-2010, il-livell ta’ riporti huwa eċċessiv u jmur kontra l-prinċipju baġitarju tal-annwalità;

                  4.

                  Jiddeplora li fi ħdan l-ammont totali riportat, l-Aġenzija rriportat EUR 5,1 miljun f’impenji globali; josserva li r-Regolament Finanzjarju tal-Aġenzija ma jipprovdix bażi ċara għal riporti bħal dawn; huwa konxju li l-fondi li waslu fl-aħħar tas-sena finanzjarja jistgħu jirriżultaw f’riporti aktar għoljin;

         Segwitu għar-rakkomandazzjonijiet tal-kwittanza għall-2010

                  5.

                  Jinnota li fl-2012 l-Aġenzija adottat u implimentat strateġija ta’ kontroll ex-post u wettqet tliet żjajjar fuq il-post li jkopru 9 % tat-EUR 73 miljun pagament f’għotjiet li saru fl-2011; jilqa’ l-fatt li ġie identifikat li r-rata ta’ żbalji hija inqas minn 1 % u li huma ppjanati sitt żjajjar fuq il-post għall-2013;

                  6.

                  Jinnota l-isforzi tal-Aġenzija u d-diffikultajiet persistenti li qed tiffaċċja fil-proċess tal-implimentazzjoni tal-baġit; jieħu nota tal-ispjegazzjonijiet tal-Aġenzija li jiddikjaraw li d-diffikultajiet kienu kkawżati fost l-oħrajn minn fatturi esterni bħal żviluppi għal għarrieda fil-fruntieri esterni; iħeġġeġ lill-Aġenzija tkompli bl-isforzi tagħha f’dan il-qasam;

         Is-sistemi ta’ sorveljanza u kontroll

                  7.

                  Huwa konxju li minkejja li twettaq kontrolli raġonevoli, l-Aġenzija normalment ma titlobx dokumentazzjoni ġustifikattiva li tindirizza r-riskju ta’ nefqa mhux eliġibbli ta’ għotjiet iffinanzjati mill-Aġenzija għal operazzjonijiet konġunti mwettqa mill-Istati Membri u Pajjiżi Assoċjati Schengen; jilqa’ l-fatt li l-Aġenzija adottat politiki bl-għan li jissaħħu l-kontrolli ex-ante, billi t-talba għal provi dokumentati tiġi inkluża b’mod sistematiku;

                  8.

                  Huwa sorpriż dwar il-fatt li bħalma ġara fl-2010, is-sistema ta’ kontabilità tal-Aġenzija għandha tiġi vvalidata mill-Uffiċjal tal-Kontabilità tagħha;

                  9.

                  Jiddispjaċih li ġew identifikati dgħufijiet fil-kontroll intern fir-rigward tal-ġestjoni ta’ assi fissi; jiddispjaċih li m’hemmx proċedura relatata dwar id-disponiment ta’ assi fissi u li l-inventarju fiżiku mhuwiex komplut;

                  10.

                  Jirreferi, fir-rigward tal-osservazzjonijiet l-oħra li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 202.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 349, 25.11.2004, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 288.

         (7)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).


title: 2011/602/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/220

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009
   (2011/602/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-funzjonamenttal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jwaqqaf Aġenzija tal-Unjoni Ewropea għad-Drittijiet Fundamentali (3), u b’mod partikolari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0130/2011),

               1.

               Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 10.

      (2)  ĠU L 248, 16.9.2002, p. 1.

      (3)  ĠU L 53, 22.2.2007, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/221

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali aħħarin tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-TFUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jwaqqaf Aġenzija tal-Unjoni Ewropea għad-Drittijiet Fundamentali (3), u b'mod partikolari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0130/2011),

               A.

               billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

               B.

               billi fil-5 ta’ Mejju 2010 l-Parlament ta l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni li takkumpanja d-deċiżjoni ta’ kwittanza, inter alia:

                           —

                           inkoraġġixxa lill-Aġenzija tistabbilixxi objettivi SMART u indikaturi RACER fl-ipprogrammar tagħha ħalli ttejjeb il-valutazzjoni tal-kisbiet tagħha,

                           —

                           feraħ lill-Aġenzija għall-fatt li f'nofs l-2009 bdiet timplimenta s-softwer tal-Baġit Ibbażat fuq l-Attivitajiet li se jipprovdi indikaturi ċari dwar ir-riżorsi finanzjarji u umani allokati,

                           —

                           innota li, wara li fetaħ l-investigazzjoni tiegħu rigward l-Aġenzija fl-2008, l-Uffiċċju Ewropew ta’ Kontra l-Frodi (OLAF) għalaq l-istess investigazzjoni fl-2009 mingħajr ebda azzjoni oħra,

               C.

               billi l-baġit tal-Aġenzija għas-sena finanzjarja 2009 kien ta’ EUR 17 000 000, li tfisser żieda ta’ 13,3 % fuq is-sena finanzjarja 2008;

               1.

               Jinnota li l-kwittanza għall-implimentazzjoni tal-baġit għall-Aġenzija għandu jkun ibbażat aktar fuq il-prestazzjoni tagħha matul is-sena.

      Immaniġġjar baġitarju u finanzjarju

               2.

               Iħeġġeġ lill-Aġenzija ttejjeb l-ippjanar baġitarju u ta’ reklutaġġ tagħha bil-għan li tirrimedja n-nuqqas ta’ konsistenza bejn it-tbassir baġitarju tagħha u t-tbassir tagħha fir-rigward tal-persunal; jagħraf, fil-fatt, l-osservazzjoni tal-Qorti tal-Awdituri li l-Aġenzija żiedet il-baġit operattiv tagħha bi 38 %, filwaqt li ttrasferiet EUR 1 900 000 mit-Titolu I (persunal) għat-Titolu III (attivitajiet operattivi) bħala riżultat tad-dewmien fir-reklutaġġ u bil-għan li tiffinanzja l-attivitajiet operattivi li ma kinux intenzjonati fil-baġit inizjali; jieħu nota, madankollu, tal-fatturi esterni (bħalma huma l-ħatra ta’ Direttur ġdid u l-finalizzazzjoni ta’ kuntratt ta’ qafas importanti imniedi mill-Kummissjoni);

               3.

               Jistieden lill-Aġenzija tagħmel progress fl-iżgurar, kemm jista' jkun possibbli, ta’ evalwazzjoni realistika tal-offerti; jinnota, fil-fatt, li l-Qorti tal-Awdituri rrappurtat dwar din il-kwistjoni fir-rigward tal-għoti ta’ tliet kuntratti ta’ qafas li b'kollox jammontaw għal EUR 2 575 000; jenfasizza, b'mod partikolari, li f'dawn it-tliet każijiet l-offerti finanzjarji kienu konsiderevolment differenti minn xulxin kemm fil-prezzijiet għal kull unita u kemm fl-istimi mogħtija minn min tefa' l-offerta tal-għadd ta’ ġranet tax-xogħol meħtieġa għall-implimentazzjoni tal-istess xenarju;

               4.

               Jilqa' r-riżoluzzjoni tal-Aġenzija li ttejjeb l-ipprogrammar u l-monitoraġġ tal-kuntratti tagħha bil-għan li, fil-ġejjieni, tevita n-nuqqasijiet irrappurtati mill-Qorti tal-Awdituri; jistieden, għalhekk, lill-Aġenzija tgħarraf lill-awtorità tal-kwittanza bl-azzjoni li tittieħed f'dan ir-rigward;

      Verifika interna

               5.

               Jagħraf li mid-disa' rakkomandazzjonijiet tas-Servizzi tal-Verifika Interna (IAS), wara verifika dwar l-immaniġġjar finanzjarju, erbgħa għadhom iridu jiġu implimentati mill-Aġenzija; jinnota, b'mod partikolari, li dawn jikkonċernaw id-deċiżjonijiet ta’ finanzjament, il-ħtiġijiet ta’ informazzjoni għall-finijiet ta’ rrappurtar u ta’ monitoraġġ, il-programmi ta’ ħidma li juru r-riżorsi disponibbli kollha tal-baġit, u l-proċeduri u l-listi ta’ kontroll finanzjarji; iħeġġeġ lill-Aġenzija tieħu miżuri sabiex timplimenta dawn ir-rakkomandazzjonijiet;

               6.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tal-10 ta’ Mejju 2011 (6) dwar il-prestazzjoni, l-immaniġġjar finanzjarju u l-kontroll tal-aġenziji.

      (1)  ĠU C 338, 14.12.2010, p. 10.

      (2)  ĠU L 248, 16.9.2002, p. 1.

      (3)  ĠU L 53, 22.2.2007, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 207.

      (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).